
谞讙诪专 讛讚讬谉 讗讬 讗转讛 专砖讗讬 诇讘爪讜注: 住专诪''砖 讘谞拽''砖 住讬诪谉: 专''讗 讘谞讜 砖诇 专讘讬 讬讜住讬 讛讙诇讬诇讬 讗讜诪专 讗住讜专 诇讘爪讜注 讜讻诇 讛讘讜爪注 讛''讝 讞讜讟讗 讜讻诇 讛诪讘专讱 讗转 讛讘讜爪注 讛专讬 讝讛 诪谞讗抓 讜注诇 讝讛 谞讗诪专 {转讛讬诇讬诐 讬-讙} 讘讜爪注 讘专讱 谞讗抓 讛' 讗诇讗 讬拽讜讘 讛讚讬谉 讗转 讛讛专 砖谞讗诪专 {讚讘专讬诐 讗-讬讝} 讻讬 讛诪砖驻讟 诇讗诇讛讬诐 讛讜讗 讜讻谉 诪砖讛 讛讬讛 讗讜诪专 讬拽讜讘 讛讚讬谉 讗转 讛讛专 讗讘诇 讗讛专谉 讗讜讛讘 砖诇讜诐 讜专讜讚祝 砖诇讜诐 讜诪砖讬诐 砖诇讜诐 讘讬谉 讗讚诐 诇讞讘讬专讜 砖谞讗诪专 {诪诇讗讻讬 讘-讜} 转讜专转 讗诪转 讛讬转讛 讘驻讬讛讜 讜注讜诇讛 诇讗 谞诪爪讗 讘砖驻转讬讜 讘砖诇讜诐 讜讘诪讬砖讜专 讛诇讱 讗转讬 讜专讘讬诐 讛砖讬讘 诪注讜谉 专' 讗诇讬注讝专 讗讜诪专 讛专讬 砖讙讝诇 住讗讛 砖诇 讞讟讬诐 讜讟讞谞讛 讜讗驻讗讛 讜讛驻专讬砖 诪诪谞讛 讞诇讛 讻讬爪讚 诪讘专讱 讗讬谉 讝讛 诪讘专讱 讗诇讗 诪谞讗抓 讜注诇 讝讛 谞讗诪专 讜讘讜爪注 讘专讱 谞讗抓 讛' 专讘讬 诪讗讬专 讗讜诪专 诇讗 谞讗诪专 讘讜爪注 讗诇讗 讻谞讙讚 讬讛讜讚讛 砖谞讗诪专 {讘专讗砖讬转 诇讝-讻讜} 讜讬讗诪专 讬讛讜讚讛 讗诇 讗讞讬讜 诪讛 讘爪注 讻讬 谞讛专讜讙 讗转 讗讞讬谞讜 讜讻诇 讛诪讘专讱 讗转 讬讛讜讚讛 讛专讬 讝讛 诪谞讗抓 讜注诇 讝讛 谞讗诪专 讜讘讜爪注 讘专讱 谞讗抓 讛' 专讘讬 讬讛讜砖注 讘谉 拽专讞讛 讗讜诪专 诪爪讜讛 诇讘爪讜注 砖谞讗诪专 {讝讻专讬讛 讞-讟讝} 讗诪转 讜诪砖驻讟 砖诇讜诐 砖驻讟讜 讘砖注专讬讻诐 讜讛诇讗 讘诪拽讜诐 砖讬砖 诪砖驻讟 讗讬谉 砖诇讜诐 讜讘诪拽讜诐 砖讬砖 砖诇讜诐 讗讬谉 诪砖驻讟 讗诇讗 讗讬讝讛讜 诪砖驻讟 砖讬砖 讘讜 砖诇讜诐 讛讜讬 讗讜诪专 讝讛 讘讬爪讜注 讜讻谉 讘讚讜讚 讛讜讗 讗讜诪专 {砖诪讜讗诇 讘 讞-讟讜} 讜讬讛讬 讚讜讚 注讜砖讛 诪砖驻讟 讜爪讚拽讛 讜讛诇讗 讻诇 诪拽讜诐 砖讬砖 诪砖驻讟 讗讬谉 爪讚拽讛 讜爪讚拽讛 讗讬谉 诪砖驻讟 讗诇讗 讗讬讝讛讜 诪砖驻讟 砖讬砖 讘讜 爪讚拽讛 讛讜讬 讗讜诪专 讝讛 讘讬爪讜注 讗转讗谉 诇转''拽 讚谉 讗转 讛讚讬谉 讝讬讻讛 讗转 讛讝讻讗讬 讜讞讬讬讘 讗转 讛讞讬讬讘 讜专讗讛 砖谞转讞讬讬讘 注谞讬 诪诪讜谉 讜砖诇诐 诇讜 诪转讜讱 讘讬转讜 讝讛 诪砖驻讟 讜爪讚拽讛 诪砖驻讟 诇讝讛 讜爪讚拽讛 诇讝讛 诪砖驻讟 诇讝讛 砖讛讞讝讬专 诇讜 诪诪讜谉 讜爪讚拽讛 诇讝讛 砖砖讬诇诐 诇讜 诪转讜讱 讘讬转讜 (讜讻谉 讘讚讜讚 讛讜讗 讗讜诪专 讜讬讛讬 讚讜讚 注讜砖讛 诪砖驻讟 讜爪讚拽讛 诇讻诇 注诪讜 诪砖驻讟 诇讝讛 砖讛讞讝讬专 诇讜 讗转 诪诪讜谞讜 讜爪讚拽讛 诇讝讛 砖砖讬诇诐 诇讜 诪转讜讱 讘讬转讜) 拽砖讬讗 诇讬讛 诇专讘讬 讛讗讬 诇讻诇 注诪讜 诇注谞讬讬诐 诪讬讘注讬 诇讬讛 讗诇讗 (专讘讬 讗讜诪专) 讗注''驻 砖诇讗 砖讬诇诐 诪转讜讱 讘讬转讜 讝讛讜 诪砖驻讟 讜爪讚拽讛 诪砖驻讟 诇讝讛 讜爪讚拽讛 诇讝讛 诪砖驻讟 诇讝讛 砖讛讞讝讬专 诇讜 诪诪讜谞讜 讜爪讚拽讛 诇讝讛 砖讛讜爪讬讗 讙讝讬诇讛 诪转讞转 讬讚讜 专讘讬 砖诪注讜谉 讘谉 诪谞住讬讗 讗讜诪专 砖谞讬诐 砖讘讗讜 诇驻谞讬讱 诇讚讬谉 注讚 砖诇讗 转砖诪注 讚讘专讬讛谉 讗讜 诪砖转砖诪注 讚讘专讬讛谉 讜讗讬 讗转讛 讬讜讚注 诇讛讬讻谉 讚讬谉 谞讜讟讛 讗转讛 专砖讗讬 诇讜诪专 诇讛谉 爪讗讜 讜讘爪注讜 诪砖转砖诪注 讚讘专讬讛谉 讜讗转讛 讬讜讚注 诇讛讬讻谉 讛讚讬谉 谞讜讟讛 讗讬 讗转讛 专砖讗讬 诇讜诪专 诇讛谉 爪讗讜 讜讘爪注讜 砖谞讗诪专 {诪砖诇讬 讬讝-讬讚} 驻讜讟专 诪讬诐 专讗砖讬转 诪讚讜谉 讜诇驻谞讬 讛转讙诇注 讛专讬讘 谞讟讜砖 拽讜讚诐 砖谞转讙诇注 讛专讬讘 讗转讛 讬讻讜诇 诇谞讟砖讜 诪砖谞转讙诇注 讛专讬讘 讗讬 讗转讛 讬讻讜诇 诇谞讟砖讜 (讜专讬砖 诇拽讬砖) 讗诪专 砖谞讬诐 砖讘讗讜 诇讚讬谉 讗讞讚 专讱 讜讗讞讚 拽砖讛 注讚 砖诇讗 转砖诪注 讚讘专讬讛谉 讗讜 诪砖转砖诪注 讚讘专讬讛谉 讜讗讬 讗转讛 讬讜讚注 诇讛讬讻谉 讚讬谉 谞讜讟讛 讗转讛 专砖讗讬 诇讜诪专 诇讛诐 讗讬谉 讗谞讬 谞讝拽拽 诇讻诐 砖诪讗 谞转讞讬讬讘 讞讝拽 讜谞诪爪讗 讞讝拽 专讜讚驻讜 诪砖转砖诪注 讚讘专讬讛谉 讜讗转讛 讬讜讚注 诇讛讬讻谉 讛讚讬谉 谞讜讟讛 讗讬 讗转讛 讬讻讜诇 诇讜诪专 诇讛谉 讗讬谞讬 谞讝拽拽 诇讻诐 砖谞讗' {讚讘专讬诐 讗-讬讝} 诇讗 转讙讜专讜 诪驻谞讬 讗讬砖 专' 讬讛讜砖注 讘谉 拽专讞讛 讗讜诪专 诪谞讬讬谉 诇转诇诪讬讚 砖讬讜砖讘 诇驻谞讬 专讘讜 讜专讗讛 讝讻讜转 诇注谞讬 讜讞讜讘讛 诇注砖讬专 诪谞讬讬谉 砖诇讗 讬砖转讜拽 砖谞讗诪专 诇讗 转讙讜专讜 诪驻谞讬 讗讬砖 专讘讬 讞谞讬谉 讗讜诪专 诇讗 转讻谞讬住 讚讘专讬讱 诪驻谞讬 讗讬砖 讜讬讛讜 注讚讬诐 讬讜讚注讬诐 讗转 诪讬 讛谉 诪注讬讚讬谉 讜诇驻谞讬 诪讬 讛谉 诪注讬讚讬谉 讜诪讬 注转讬讚 诇讬驻专注 诪讛谉 砖谞讗' {讚讘专讬诐 讬讟-讬讝} 讜注诪讚讜 砖谞讬 讛讗谞砖讬诐 讗砖专 诇讛诐 讛专讬讘 诇驻谞讬 讛' 讜讬讛讜 讛讚讬讬谞讬谉 讬讜讚注讬谉 讗转 诪讬 讛谉 讚谞讬谉 讜诇驻谞讬 诪讬 讛谉 讚谞讬谉 讜诪讬 注转讬讚 诇讬驻专注 诪讛谉 砖谞讗' {转讛讬诇讬诐 驻讘-讗} 讗诇讛讬诐 谞爪讘 讘注讚转 讗诇 讜讻谉 讘讬讛讜砖驻讟 讛讜讗 讗讜诪专 {讚讘专讬 讛讬诪讬诐 讘 讬讟-讜} 讜讬讗诪专 讗诇 讛砖讜驻讟讬诐 专讗讜 诪讛 讗转诐 注讜砖讬诐 讻讬 诇讗 诇讗讚诐 转砖驻讟讜 讻讬 (讗诐) 诇讛' 砖诪讗 讬讗诪专 讛讚讬讬谉 诪讛 诇讬 讘爪注专 讛讝讛 转''诇 注诪讻诐 讘讚讘专 诪砖驻讟 讗讬谉 诇讜 诇讚讬讬谉 讗诇讗 诪讛 砖注讬谞讬讜 专讜讗讜转 讛讬讻讬 讚诪讬 讙诪专 讚讬谉 讗诪专 专讘 讬讛讜讚讛 讗诪专 专讘 讗讬砖 驻诇讜谞讬 讗转讛 讞讬讬讘 讗讬砖 驻诇讜谞讬 讗转讛 讝讻讗讬 讗诪专 专讘 讛诇讻讛 讻专讘讬 讬讛讜砖注 讘谉 拽专讞讛 讗讬谞讬 讜讛讗 专讘 讛讜谞讗 转诇诪讬讚讬讛 讚专讘 讛讜讛 讻讬 讛讜讛 讗转讜 诇拽诪讬讛 讚专讘 讛讜谞讗 讗诪专 诇讛讜 讗讬 讚讬谞讗 讘注讬转讜 讗讬 驻砖专讛 讘注讬转讜 诪讗讬 诪爪讜讛 谞诪讬 讚拽讗诪专 专讘讬 讬讛讜砖注 讘谉 拽专讞讛

谞讙诪专 讛讚讬谉. 砖讗诪专讜 讗讬砖 驻诇讜谞讬 讗转讛 讝讻讗讬 讗讬砖 驻诇讜谞讬 讗转讛 讞讬讬讘: 讗住讜专 诇讘爪讜注. 诪砖讘讗讜 诇讚讬谉 讗住讜专 诇讚讬讬谞讬诐 诇讘爪讜注: 讛诪讘专讱. 讛诪砖讘讞: 讗讘诇 讗讛专谉 讗讜讛讘 砖诇讜诐 讜专讜讚祝 砖诇讜诐. 讜讻讬讜谉 砖讛讬讛 砖讜诪注 诪讞诇讜拽转 讘讬谞讬讛诐 拽讜讚诐 砖讬讘讜讗讜 诇驻谞讬讜 诇讚讬谉 讛讬讛 专讜讚祝 讗讞专讬讛谉 讜诪讟讬诇 砖诇讜诐 讘讬谞讬讛谉: 转讜专转 讗诪转 讜讙讜'. 诪砖转注讬 讘讗讛专谉 讻讬 砖驻转讬 讻讛谉 讬砖诪专讜 讚注转 讜讙讜' (诪诇讗讻讬 讘): 讛专讬 砖讙讝诇 讻讜'. 讜讘讜爪注 诇砖讜谉 讙讝讬诇讛 讚讻转讬讘 (诪砖诇讬 讗) 讻谉 讗专讞讜转 讻诇 讘讜爪注 讘爪注 讗转 谞驻砖 讘注诇讬讜 讬拽讞: 讻谞讙讚 讬讛讜讚讛. 砖讛讬讛 诇讜 诇讜诪专 谞讞讝讬专谞讜 诇讗讘讬谞讜 讗讞专讬 砖讛讬讜 讚讘专讬讜 谞砖诪注讬谉 诇讗讞讬讜: 讗转讗谉 诇转谞讗 拽诪讗. 转谞讗 拽诪讗 讚讗诪专 讗住讜专 诇讘爪讜注 讚专讬砖 诇讬讛 诇讛讗讬 诪砖驻讟 讜爪讚拽讛 砖讛讬讛 讚讜讚 讚谉 讗转 讛讚讬谉 讜讞讬讬讘 讗转 讛讞讬讬讘 讜专讗讛 砖讛讬讛 注谞讬 诪讞讜讬讘 诪诪讜谉 讜讛讬讛 诪砖诇诐 诇讘注诇 讚讬谞讜 诪转讜讱 讘讬转讜: 驻讜讟专 诪讬诐 专讗砖讬转 诪讚讜谉. 讗诐 讘讗转 诇驻讟讜专 讜诇讛砖诇讬讱 讛诪专讬讘讛 讛诪砖讜诇讛 讻诪讬诐 讻讚诇拽诪谉 讜诇砖讜诐 砖诇讜诐 讘讬谞讬讛谉: 专讗砖讬转 诪讚讜谉. 拽讜讚诐 砖转砖讗 讜转转谉 讘讚讬谉 驻讟讜专 讗讜转讛: 谞讟砖讛讜. 讜专讚讜祝 讗讞专 讛砖诇讜诐: 拽砖讛. 讘注诇 诪专讬讘讛 诪讟专讬讞 讚讬讬谞讬谉: 讛''讙 砖诪讗 讬转讞讬讬讘 讞讝拽 讜谞诪爪讗 专讜讚驻讜. 专讜讚祝 讗转 讛讚讬讬谉 诇讛驻讱 讗转 讛讚讬谉: 砖讬讜砖讘 诇驻谞讬 专讘讜. 讜讘讗 讚讬谉 诇驻谞讬 专讘讜 讜诇讗 诇驻谞讬讜 讜专讗讛 讛转诇诪讬讚 讝讻讜转 诇注谞讬 讜讞讜讘讛 诇注砖讬专 讜专讘讜 讟讜注讛 讘讚讬谉 诪谞讬讬谉 砖诇讗 讬讞诇讜拽 讻讘讜讚 诇专讘讜 讜讬砖转讜拽 转诇诪讜讚 讻讜' 讜诇拽诪谉 (讚祝 讝.) 诪驻专砖 诪讗讬 诪砖诪注 讚诇讗 转讙讜专讜 诇砖讜谉 讻讬谞讜住 讛讜讗: 讗转 诪讬 讛谉 诪注讬讚讬谉. 讻讗讬诇讜 讛谉 诪注讬讚讬谉 讘讛拽讘''讛 讻讚讗诪专 诇拽诪谉 (讚祝 讞.) 砖诪讟专讬讞讬谉 讗讜转讜 诇讛讞讝讬专 诪诪讜谉 诇讘注诇讬讜: 讜注诪讚讜 砖谞讬 讛讗谞砖讬诐 讗砖专 诇讛诐 讛专讬讘. 讜讗讜拽诪讬谞谉 讘诪住讻' 砖讘讜注讜转 (讚祝 诇.) 讘注讚讬诐 讛讻转讜讘 诪讚讘专: 诪讛 诇讬 诇爪注专 讛讝讛. 砖讗诐 讗讟注讛 讗讬注谞砖: 转诇诪讜讚 诇讜诪专. 讘讬讛讜砖驻讟 注诪讻诐 讘讚讘专 讛诪砖驻讟 诇驻讬 诪讛 砖注诐 诇讘讘讻诐 砖诇讘讘讻诐 谞讜讟讛 讘讚讘专 讻诇讜诪专 讘讟注谞讜转讬讛诐 注诪讻诐 讘诪砖驻讟 诇驻讬 讗讜转谉 讚讘专讬诐 转砖驻讜讟讜 讜诇讗 转讬注谞砖讜: 讚讗讬谉 诇讜 诇讚讬讬谉. 诇讬专讗 讜诇诪谞讜注 注爪诪讜 诪谉 讛讚讬谉: 讗诇讗 诇驻讬 诪讛 砖注讬谞讬讜 专讜讗讜转. 诇讬讚讜谉 讜讬转讻讜讬谉 诇讛讜爪讬讗讜 诇爪讚拽讜 讜诇讗诪讬转讜 讜砖讜讘 诇讗 讬注谞砖: 讛讬讻讬 讚诪讬 讙诪专 讚讬谉. 讚讗诪专讬谞谉 诇注讬诇 砖讜讘 讗讬谉 讗转讛 专砖讗讬 诇讘爪讜注:

诇驻专砖 讚讚讜拽讗 谞拽讟 讘讞讝拽转 讛讘转讬诐 (讘''讘 讚祝 诪. 讜砖诐) 拽谞讬谉 讘驻谞讬 砖谞讬诐 讗讘诇 讗讬 诇讬讻讗 讘' 讗讬谉 讛拽谞讬谉 拽谞讬谉 讚讛讗 诪住拽讬谞谉 讛讻讗 讚驻砖专讛 爪专讬讻讛 拽谞讬谉 讜讗驻讬诇讜 讛讻讬 拽讗诪专讬 专讘谞谉 驻砖专讛 讘讬讞讬讚 讜讛讗 讚谞拽讟 讛转诐 讘驻谞讬 讘' 诪砖讜诐 讚讗讬谉 爪专讬讱 诇讜诪专 讻转讜讘讜 讜讗讬谉 专讗讬讛 诪讻讗谉 讻诇诇 讚讬讻讜诇 诇讛拽谞讜转 讘驻谞讬 砖谞讬诐 诇拽讬讬诐 讛驻砖专讛 砖注砖讛 讘讬讞讬讚 讜专''转 讛讬讛 诪讚拽讚拽 诪讚讗诪专讬谞谉 讘驻专拽 讛讝讛讘 (讘''诪 讚祝 诪讜. 讜砖诐) 讛讬讛 注讜诪讚 讘讙讜专谉 讜讗讬谉 讘讬讚讜 诪注讜转 讻讜' 讜讗讬 讗诪专转 诪讟讘注 谞讬拽谞讛 讘讞诇讬驻讬谉 谞讬拽谞讬 诇讬讛 诪注讜转 讗讙讘 住讜讚专 讜驻砖讜讟 诪讬谞讬讛 讚讗讬谉 谞讬拽谞讬转 讘讞诇讬驻讬谉 讚讚讜讞拽 讛讬讛 诇讬讛 诇讗讜拽诪讬 讘讙讘专讗 注专讟讬诇讗讬 讜讛砖转讗 讗诪讗讬 诇讗 诪砖谞讬 讻讙讜谉 讚诇讬讻讗 转专讬 讜讗讬谉 拽谞讬谉 诪讜注讬诇 讗诇讗 讘驻谞讬 砖谞讬诐 讗诇讗 砖''诪 讚讜讚讗讬 诪讛谞讬 讜讬砖 讚讜讞讬谉 诪砖讜诐 讚住转诐 讙讜专谉 诪爪讜讬讬谉 讘讛 讘谞讬 讗讚诐: 谞讙诪专 讛讚讬谉 讗讬 讗转讛 专砖讗讬 诇讘爪讜注. 讻讙讜谉 砖讻讘专 讚拽讚拽讜 讘讚讬谉 讛讬讟讘 讜讻诪讜 讙诪专讜 讗转 讛讚讬谉 讚诇讗 诪讬讞住专 讗诇讗 讗讬砖 驻诇讜谞讬 讗转讛 讞讬讬讘 讚讻讬讜谉 讚谞转讘专专 讻诇 讻讱 讗讬谉 诇讛讟注讜转讜 诇注砖讜转 驻砖专讛 砖讗讬诇诪诇讗 讛讬讛 讬讜讚注 砖谞转讘专专 讚讬谞讜 诇讝讻讜转 诇讗 讛讬讛 诪转专爪讛 诇驻砖专讛 讘砖讜诐 注谞讬谉 讜驻讬专砖 讘拽讜谞讟专住 砖讻讘专 讗诪专讜 讗讬砖 驻诇讜谞讬 讗转讛 讝讻讗讬 讜讗讬砖 驻诇讜谞讬 讗转讛 讞讬讬讘 讜诇砖讜谉 讛砖''住 诪讜讻讞 讻谉 讘讜讚讗讬 讗讘诇 拽砖讛 诪讗讬 讘讬爪讜注 砖讬讬讱 讛砖转讗 讗讞专 砖谞驻住拽 讛讚讬谉 诇讙诪专讬 讜讘讚讜讞拽 讬''诇 砖诇讗 讬讟注讜 讗讜转讜 诇讜诪专 诇讜 讬专讗讬诐 讗谞讜 砖诪讗 讟注讬谞讜 讘讚讬谉 讜诪讬讛讜 讻砖诪转讞讬讬讘讬谉 砖讘讜注讛 讝讛 讗讜 讝讛 砖专讬 诇诪讬诪专 诇讛讜 诇注砖讜转 讛讘讬爪讜注 讻讚讬 诇讬驻讟专 诪注讜谞砖 砖讘讜注讛: 讗讘诇 讗讛专谉. 驻讬' 讻讬讜谉 砖诇讗 讛讬讛 讚讬讬谉 讜诇讗 讛讬讛 讛讚讬谉 讘讗 诇驻谞讬讜 讗诇讗 诇驻谞讬 诪砖讛 讜讚讗讬 诇讚讬讚讬讛 砖专讬: 讟讞谞讛 讜讗驻讗讛. 诇讛讻讬 谞拽讟 讜讗驻讗讛 诇驻讬 砖讬砖 讚讘专讬诐 砖讗讬谉 诪转讞讬讬讘讬谉 讘讞诇讛 注讚 诇讗讞专 讗驻讬讬讛 讜诪讬讬转讬 诇讛 驻专拽 讻诇 砖注讛 (驻住讞讬诐 讚祝 诇讝.) 讛住讜驻讙谞讬谉 讜讛讚讜讘砖谞讬谉 讜讛讗讬住拽专讬讟讬谉 注砖讗谉 讘讗讬诇驻住 讞讬讬讘讬谉 讘讞诪讛 驻讟讜专讬谉: 讗诇讗 讻谞讙讚 讬讛讜讚讛. 讜讛讗 讚讻转讬讘 (讘专讗砖讬转 诪讟) 诪讟专祝 讘谞讬 注诇讬转 注诇 诪注砖讛 讚转诪专 砖讬讘讞讜 讛讻转讜讘 讻讚诪转专讙诪讬谞谉 讗转 讗讜讚讬转讗 讜诇讗 讘讛讬转转讗: 讜谞诪爪讗 讞讝拽 专讜讚驻讜. 驻讬专讜砖 诇讚讬讬谉 讻讚诪讜讻讞 讘转专 讛讻讬 讛讗 讚谞拽讟 讗讞讚 专讱 砖讗诐 讛讬讜 砖谞讬讛诐 讞讝拽讬诐 讛砖谞讬 讛讬讛 诪住讬讬注讜: 诇讗 转讻谞讬住 讗转 讚讘专讬讱. 讙讘讬 专砖 讜注砖讬专 诇讗 砖讬讬讱 诇砖讜谉 讬专讗讛 砖讗讬谞讜 讬专讗 诪驻谞讬讛诐 讗诇讗 讻诇讜诪专 讗诇 转讻谞讬住 讗转 讚讘专讬讱 讻讚讬 诇讞诇讜拽 诇讜 讻讘讜讚:




专讘讬谞讜 讞谞谞讗诇

讜讗讬讝讛 诪砖驻讟 砖讬砖 讘讜 砖诇讜诐 讜讬砖 讘讜 爪讚拽讛 讛讜讬 讗讜诪专 讝讛 讘讬爪讜注. 砖诇讜诐 砖谞讗诪专 讗诪转 讜诪砖驻讟 砖诇讜诐 砖驻讟讜 讘砖注专讬讻诐 爪讚拽讛 砖谞讗诪专 讜讬讛讬 讚讜讚 注讜砖讛 诪砖驻讟 讜爪讚拽讛 诇讻诇 注诪讜 讜讚专砖 专' 讝讛 讛诪拽专讗 讘讝讛 讛注谞讬谉 讚谉 讗转 讛讚讬谉 讜讝讬讻讛 讗转 讛讝讻讗讬 讞讬讬讘 讗转 讛讞讬讬讘 讗注"驻 砖诇讗 砖讬诇诐 诪转讜讱 讘讬转讜 注砖讛 诪砖驻讟 讜爪讚拽讛 诪砖驻讟 诇讝讛 砖讛讞讝讬专 诇讜 诪诪讜谞讜. 讜爪讚拽讛 诇讝讛 砖讛讜爪讬讗 讙讝讬诇讛 诪转讜讱 讘讬转讜:



专讘讬 讬讛讜砖注 讘谉 拽专讞讛 讗讜诪专 诪谞讬讬谉 诇转诇诪讬讚 讛讬讜砖讘 讘驻谞讬 专讘讜 讜专讗讛 讝讻讜转 诇注谞讬 讜讞讜讘讛 诇注砖讬专 诪谞讬讬谉 砖诇讗 讬砖转讜拽 砖谞讗诪专 诇讗 转讙讜专讜 诪驻谞讬 讗讬砖 讗诇 转讻谞讬住 讚讘专讬讱 诪驻谞讬 讗讬砖 驻讬' 诇讗 转讙讜专讜 诪诇砖讜谉 讗讜讙专 讘拽讬抓 讘谉 诪砖讻讬诇 讻讬 讛诪砖驻讟 诇讗诇讛讬诐 讛讜讗 (讜讬讚注讜) 讜讬讛讬讜 讛注讚讬诐 讬讜讚注讬谉 诇驻谞讬 诪讬 讛谉 诪注讬讚讬谉 砖谞讗诪专 讜注诪讚讜 砖谞讬 讛讗谞砖讬诐 讜拽讬"诇 讘注讚讬诐 讛讻转讜讘 诪讚讘专 讜讻谉 驻讬专讜砖讜 讜注诪讚讜 砖谞讬 讛讗谞砖讬诐 讜讛诐 讛注讚讬诐 讜讗砖专 诇讛诐 讛专讬讘 诇驻谞讬 讛' 讜讬讛讬讜 讛讚讬讬谞讬诐 讬讜讚注讬诐 讗转 诪讬 讛诐 讚谞讬诐 讜诇驻谞讬 诪讬 讛诐 讚谞讬诐 (讜诪讬 讛诐 讚谞讬诐) 讜诪讬 注转讬讚 诇讛驻专注 诪讛谉 诇驻谞讬 诪讬 讛诐 讚谞讬诐 诇驻谞讬 讛拽讘"讛 砖谞讗诪专 讘拽专讘 讗诇讛讬诐 讬砖驻讜讟 讜讘讬讛讜砖驻讟 讻转讬讘 讜讬讗诪专 讗诇 讛砖讜驻讟讬诐 专讗讜 诪讛 讗转诐 注讜砖讬谉 讻讬 诇讗 诇讗讚诐 转砖驻讜讟讜 讻讬 讗诐 诇讛' 讜砖诪讗 讬讗诪专 讛讚讬讬谉 诪讛 诇讬 讘爪注专 讛讝讛 转"诇 讜注诪讻诐 讘讚讘专 讛诪砖驻讟 讗讬谉 诇讚讬讬谉 讗诇讗 诪讛 砖注讬谞讬讜 专讜讗讜转.





讛诪讗讬专讬

讻诇 砖讘讗讬谉 诇驻谞讬讜 诇讚讬谉 诪爪讜讛 注诇讬讜 诇驻转讜讞 诇讛诐 讘驻砖专讛 讜讗驻讬诇讜 砖诪注 讗转 讚讘专讬讛诐 讜讬讜讚注 诇讛讬讻谉 讛讚讬谉 谞讜讟讛 讗诐 谞砖诪注讜 诇讜 讘讻讱 诪砖转讚诇 诇讘爪讜注 讘讬谞讬讛诐 讜讻讱 讛讬讗 讛诪爪讜讛 砖谞讗诪专 讗诪转 讜诪砖驻讟 砖诇讜诐 砖驻讟讜 讘砖注专讬讻诐 讗讬讝讛 讛讜讗 诪砖驻讟 砖讬砖 注诪讜 砖诇讜诐 讛讜讬 讗讜诪专 讝讛 讘爪讜注 讜讻谉 讛讜讗 讗讜诪专 讜讬讛讬 讚讜讚 注讜砖讛 诪砖驻讟 讜爪讚拽讛 诇讻诇 注诪讜 讗讬讝讛 讛讜讗 诪砖驻讟 砖讬砖 注诪讜 爪讚拽讛 讛讜讬 讗讜诪专 讝讛 讘爪讜注 讜讗驻讬诇讜 讛转讞讬诇讜 诇讚讜谉 讜谞转谞讜 讟注谞讜转讬讛诐 讬讜诐 讗讞专 讬讜诐 讻诇 砖诇讗 谞讙诪专 讛讚讬谉 诪爪讜讛 注诇讬讜 诇驻转讜讞 讘驻砖专讛 讛讗 诇讗讞专 讙诪专 讚讬谉 讜讛讜讗 砖讻讘专 讗诪专 讗讬砖 驻诇讜谞讬 讗转讛 讞讬讬讘 讗讬砖 驻诇讜谞讬 讗转讛 讝讻讗讬 讜讬"诪 诪砖讛住讻讬诪讜 讻讜诇诐 诇讜诪专 讻谉 讗注"驻 砖诇讗 讗诪专讜 注讚讬谉 讜诪砖讛讙讬注讜 诇讻讱 讗讬谉 诇讜 诇驻转讜讞 诇讛诐 注讜讚 讘驻砖专讛 讗诇讗 讬转专爪讜 讘讬谞讬讛诐 讗讜 讬拽讜讘 讛讚讬谉 讗转 讛讛专 砖讗祝 讛讚讬谉 讛讙诪讜专 爪讚 爪讚拽讛 讬砖 讘讜 砖诪讜谞注 诪诇讛注诪讬讚 讙讝讬诇讛 讘转讜讱 讘讬转讜:



诪讬 砖讙讝诇 住讗讛 砖诇 讞讟讬诐 讜讟讞谞讛 讜讗驻讗讛 讜讛驻专讬砖 诪诪谞讛 讞诇讛 讛讜讗讬诇 讜谞砖转谞讛 拽谞讗讛 讗诇讗 砖讚诪讬诐 讛讜讗 讞讬讬讘 诇讜 讜诪讘专讱 注诇讬讛 讛讗 讗诐 讙讝诇 注讬住讛 讗讬谉 诪讘专讱 注诇 讛讞诇讛 讗讘诇 讗诐 讙讝诇 驻转 讗驻讜讬讛 讜讗讻诇讛 讛讜讗讬诇 讜讬砖 讻讗谉 讛谞讗讛 诪讘专讱 讛诪讜爪讬讗 讜讘专讻转 讛诪讝讜谉 砖讗住讜专 诇讬讛谞讜转 诪谉 讛注讜诇诐 讛讝讛 讘诇讗 讘专讻讛 讜讬砖 讞讜诇拽讬谉 讗祝 讘讝讜 讜讻讘专 讻转讘谞讜讛 讘讘讘讗 拽诪讗 驻专拽 讛讙讜讝诇 爪"讘 讗':



诪讬 砖讘讗讜 诇驻谞讬讜 砖谞讬诐 诇讚讬谉 讗讞讚 专讱 讜讗讞讚 拽砖讛 注讚 砖诇讗 讬砖诪注 讗转 讚讘专讬讛诐 讗讜 砖讬砖诪注 讜诇讗 讬讚注 诇讛讬讻谉 讛讚讬谉 谞讜讟讛 专砖讗讬 诇讜诪专 诇讛诐 讗讬谞讬 谞讝拽拽 诇讻诐 砖诪讗 讬转讞讬讬讘 讞讝拽 讜谞诪爪讗 专讜讚祝 讗转 讛讚讬讬谉 讜讬砖 讙讜专住讬谉 砖诪讗 讬转讞讬讬讘 专讱 讜谞诪爪讗 拽砖讛 专讜讚驻讜 讻诇讜诪专 砖诪讘讛讬诇讜 诇驻专讜注 讜讬讙专讜诐 诇讜 讛讬讝拽 讙讚讜诇 注诇 砖诇讗 注讬讙谉 讗转 讚讬谞讜 讜讻谉 诇讗讬讝讜 住讬讘讛 砖转讛讬讛 讬讻讜诇 诇讬砖诪讟 砖诇讗 诇讛讝拽拽 诇讛诐 讗讘诇 诪"诪 讗诐 砖诪注 讗转 讚讘专讬讛诐 讜讛讜讗 讬讜讚注 诇讛讬讻谉 讛讚讬谉 谞讜讟讛 讗讬谞讜 专砖讗讬 砖谞讗诪专 诇讗 转讙讜专讜 诪驻谞讬 讗讬砖 诇讗 转讻谞讬住 讚讘专讬讱 诪驻谞讬 讗讬砖 讜诪"诪 讗诐 讛讬讛 诪诪讜谞讛 诇专讘讬诐 讞讬讬讘 诇讛讝拽拽 诇讛诐 注诇 讻诇 驻谞讬诐:



转诇诪讬讚 讛讬讜砖讘 诇驻谞讬 专讘讜 讜专讗讛 专讘讜 砖讟讜注讛 讜诪讟讛 讗转 讛讚讬谉 讗讬谉 诇讜 诇砖转讜拽 诇讻讘讜讚 专讘讜 讗诇讗 讬讝讻讬专谞讜 讛诇讻讛 砖谞讗诪专 诇讗 转讙讜专讜 诪驻谞讬 讗讬砖:



诇注讜诇诐 转讛讗 讬专讗转 砖诪讬诐 注诇 驻谞讬 讛讚讬讬谞讬谉 讜讛注讚讬诐 砖诇讗 诇讛讟讜转 讗转 讚讘专讬讛诐 讞讜抓 诪谉 讛拽讜 讛砖讜讛 讻诇诇 讜讬讛讬讜 讛注讚讬诐 讬讜讚注讬谉 讗转 诪讬 讛诐 诪注讬讚讬谉 讜诇驻谞讬 诪讬 讛诐 诪注讬讚讬谉 讜诪讬 注转讬讚 诇讬驻专注 诪讛诐 砖谞讗诪专 讜注诪讚讜 砖谞讬 讛讗谞砖讬诐 讗砖专 诇讛诐 讛专讬讘 诇驻谞讬 讬"讬 讜讘注讚讬诐 讛讻转讜讘 诪讚讘专 讻诪讜 砖讬转讘讗专 讘诪拽讜诪讜 讜讻谉 讬讛讬讜 讛讚讬讬谞讬谉 讬讜讚注讬谉 讗转 诪讬 讛诐 讚谞讬谉 讻诇讜诪专 砖注讚讜转诐 讜讚讬谞诐 讻讘讬讻讜诇 注诇 讛拽讘"讛 讛讜讗 讘转诇诪讜讚 讛诪注专讘 讗诪专讜 讜讻讬 讗驻砖专 诇讜 诇讗讚诐 诇讚讜谉 讗转 讘讜专讗讜 讗诇讗 讗诪专 讛拽讘"讛 讗谞讬 讗诪专转讬 讚讬讛讗 诇砖诪注讜谉 诪谞讛 讜诇专讗讜讘谉 讜诇讗 讻诇讜诐 讜讗转诐 讘讜讟诇讬谉 诪讝讛 讜谞讜转谞讬谉 诇讝讛 注诇讬 诇砖诇诐 诇讝讛 讜诇讬驻专注 诪讝讛 讜讻谉 讬讛讬讜 讬讜讚注讬谉 诇驻谞讬 诪讬 讛诐 讚谞讬谉 讜诪讬 注转讬讚 诇驻专讜注 诪讛诐 砖谞讗诪专 讗诇讛讬诐 谞爪讘 讘注讚转 讗诇 讘拽专讘 讗诇讛讬诐 讬砖驻讜讟 讜讻谉 讛讜讗 讗讜诪专 讘讬讛讜砖驻讟 砖讗诪专 诇砖讜驻讟讬诐 专讗讜 诪讛 讗转诐 注讜砖讬诐 讻讬 诇讗 诇讗讚诐 转砖驻讜讟讜 讻讬 讗诐 诇讬"讬 讜讘转诇诪讜讚 讛诪注专讘 讗诪专讜 专' 注拽讬讘讗 讻讚 讛讜讛 讘专 谞砖 讗诪专 讗讬讝讬诇 诪讬讚讜谉 拽讜诪讜讬 讛讜讛 讗诪专 诇讜谉 讛讜讜 讬讜讚注讬谉 砖讗转诐 注讜诪讚讬谉 诇驻谞讬 诪讬 砖讗诪专 讜讛讬讛 讛注讜诇诐 砖谞' 讜注诪讚讜 砖谞讬 讛讗谞砖讬诐 讜讻讜' 诇驻谞讬 讬"讬 讜诇讗 诇驻谞讬 注拽讬讘讗 讘谉 讬讜住祝 砖诪讗 讬讗诪专 讛讚讬讬谉 诪讛 诇讬 讜诇爪专讛 砖讗诐 讗讟注讛 讗注谞砖 转诇诪讜讚 诇讜诪专 讜注诪讻诐 讘讚讘专 讛诪砖驻讟 讗讬谉 诇讜 诇讚讬讬谉 讗诇讗 诪讛 砖注讬谞讬讜 专讜讗讜转 讜诪砖讬注砖讛 讻驻讬 砖讻诇讜 讜讛讜讗 专讗讜讬 诇讻讱 讗讬谞讜 谞注谞砖 讗注"驻 砖讟注讛 讛讗 讗诐 讬讜讚注 讘注爪诪讜 砖讗讬谞讜 专讗讜讬 诇讻讱 讗诇 讬讻谞讬住 注爪诪讜 讘讙讚讜诇讛 诪诪谞讜 讜讛讜讗 砖讗诪专讜 讘诪住讻转 注"讝 讬"讟 讘' 专讘讬诐 讞诇诇讬诐 讛驻讬诇讛 讝讛 转诇诪讬讚 砖诇讗 讛讙讬注 诇讛讜专讗讛 讜诪讜专讛 讜注爪讜诪讬诐 讻诇 讛专讜讙讬讛 讝讛 转诇诪讬讚 砖讛讙讬注 诇讛讜专讗讛 讜讗讬谞讜 诪讜专讛:





讬讚 专诪"讛

转"专 讻讜' 谞讙诪专 讛讚讬谉 讚讗诪专讬 讗讬砖 驻诇讜谞讬 讗转讛 讝讻讗讬 讜讗讬砖 驻诇讜谞讬 讗转讛 讞讬讬讘 讗讬 讗转讛 专砖讗讬 诇讘爪讜注 讗讘诇 拽讜讚诐 讙诪专 讚讬谉 诪讜转专 专讘讬 讗诇讬注讝专 讻讜' 诪讬 砖讘讗讜 诇驻谞讬讱 诇讚讬谉 讗驻讬' 拽讜讚诐 砖转砖诪注 讗转 讚讘专讬讛诐 讗住讜专 诇讚讬讬谉 诇讘爪讜注 讜讻诇 讛诪讘专讱 讗转 讛讘讜爪注 讛专讬 讝讛 诪谞讗抓 讗转 讛砖诐 砖谞讗诪专 讜讘讜爪注 讘专讱 讻诇讜诪专 诪讬 砖讗转 讛讘讜爪注 讘专讱 讛专讬 讝讛 谞讗抓 讗转 讛砖诐 讗诇讗 讬拽讜讘 讛讚讬谉 讗转 讛讛专 讜讻讱 讛讬转讛 诪讚转讜 砖诇 诪砖讛 讬拽讜讘 讛讚讬谉 讗转 讛讛专 砖谞讗诪专 讻讬 讛诪砖驻讟 诇讗诇讛讬诐 讛讜讗 讗讘诇 讗讛专谉 讗讜讛讘 砖诇讜诐 讜专讜讚祝 砖诇讜诐 讜讻讬讜谉 砖讛讬讛 讬讜讚注 砖讛讬转讛 诪专讬讘讛 讘讬谉 讗讚诐 诇讞讘讬专讜 讛讬讛 拽讜讚诐 讜诪讟讬诇 砖诇讜诐 讘讬谞讬讛诐 拽讜讚诐 砖讬讘讗 诇讚讬谉 砖谞讗诪专 转讜专转 讗诪转 讜讙讜' 讘讻讛谉 拽讗 诪讬讬专讬 诇注讬诇 诪讬谞讬讛 讻讬 砖驻转讬 讻讛谉 讻讜' 专' 讗诇讬注讝专 谉' 讬注拽讘 讗讜' 诇讗 谞讗诪专 讜讘讜爪注 讘专讱 讻谞讙讚 讛诪讘专讱 讗转 讛讘讜爪注 讗诇讗 讻谞讙讚 讛讙讜讝诇 住讗讛 砖诇 讞讟讬诐 讻讜' 讜讘讜爪注 诇砖讜谉 讙讝讬诇讛 讛讜讗 讚讻转讬讘 (诪砖诇讬 讗壮:讬状讟) 讻谉 讗专讞讜转 讻诇 讘讜爪注 讘爪注 讜讛"拽 拽专讗 讘讝诪谉 砖讛讘讜爪注 诪讘专讱 注诇 诪讛 砖讘爪注 讛专讬 讝讛 谞讬讗抓 讗转 讛砖诐 讗讘诇 讘讬爪讜注 讘讚讬谉 砖驻讬专 讚诪讬. 专' 诪讗讬专 讗讜诪专 诇讗 谞讗诪专 讘讜爪注 讗诇讗 讻谞讙讚 讬讛讜讚讛 砖注砖讛 驻砖专讛 注诐 讗讞讬讜 注诇 讬讜住祝 诇诪讻专讜 讻讚讬 砖诇讗 讬讛专讙讜讛讜 讜讛讬讛 诇讜 诇讜诪专 诪"诪 谞讞讝讬专谞讜 诇讗讘讬谞讜 讻诪讜 砖讛讬讛 专讜爪讛 专讗讜讘谉 诇注砖讜转 讜讛讗讬 转谞讗 谞诪讬 住讘专 讘讬爪讜注 专砖讜转. 专' 讬讛讜砖注 讘谉 拽专讞讛 讗讜诪专 诪爪讜讛 诇讘爪讜注. 



讚谉 讗转 讛讚讬谉 讜讝讬讻讛 讗转 讛讝讻讗讬 讻讜' 讜拽讗 诪驻专砖 讘讙诪专讗 讚讛讗讬 讚谉 讗转 讛讚讬谉 转"拽 拽讗诪专 诇讛 讚讛讗讬 诪砖驻讟 讜爪讚拽讛 讚讻转讬讘 讘讬讛 讘讚讜讚 诇讗讜 讘讬爪讜注 讛讜讗 讗诇讗 砖讻砖讛讬讛 专讜讗讛 砖谞转讞讬讬讘 注谞讬 诪诪讜谉 讛讬讛 诪砖诇诐 注诇讬讜 诪讘讬转讜 讗讬转 讚诪驻专砖讬 讚讛讗讬 转"拽 专' 讗诇讬注讝专 讘谞讜 砖诇 专' 讬讜住讬 讛讙诇讬诇讬 讛讜讗 讚讗住专 诇讘爪讜注 讜诇讗讜 诪讬诇转讗 讛讬讗 讞讚讗 讚转"拽 讚讻讜诇讛讜 诪砖诪注 讜转讜讘 讚住讜讙讬讬谉 讘讙诪专讗 讚诇讗 讗诪专讬谞谉 讚转"拽 住转诪讗 讗诇讗 诇讛讛讜讗 讚诇讗 讚讻讬专 砖诪讬讛 讗诇讗 诪住转讘专讗 讚讗转"拽 讚讘专讬讬转讗 拽讗讬 讚讗诪专 谞讙诪专 讛讚讬谉 讗讬 讗转讛 专砖讗讬 诇讘爪讜注 讗讘诇 拽讜讚诐 讙诪专 讚讬谉 专砖讗讬 专砖讜转 讘注诇诪讗 讗讘诇 诪爪讜讛 谞诪讬 诇讗 讜专讘讬 讬讛讜砖注 讘谉 拽专讞讛 住讘专 诪爪讜讛 谞诪讬 讜诪讬讬转讬 诇讛 专讗讬讛 诪讚砖讘讞讬讛 拽专讗 诇讚讜讚 讚讛讜讛 注讘讬讚 讘讬爪讜注 讜拽讗诪专 诇讬讛 转"拽 诪讛转诐 诇讬转 诇讱 专讗讬讛 讚诪爪讜讛 诇讘爪讜注 讚讛讛讜讗 诪砖驻讟 讜爪讚拽讛 诇讗讜 讘讬爪讜注 讛讜讗 讗诇讗 砖讛讬讛 讚谉 讗转 讛讚讬谉 讻讜'. 拽砖讬讗 诇讬讛 诇专' 诪讬诪专讬讛 讚转"拽 讚诪讜拽讬 诇讛 诇讛讗讬 爪讚拽讛 诪砖讜诐 讚讛讜讛 诪砖诇诐 诇注谞讬讬诐 诪讚讬诇讬讛 讛讗讬 诇讻诇 注诪讜 诇注谞讬讬 注诪讜 诪讬讘注讬 诇讬讛 讗诇讗 讗诪专 专' 讗讜诪专 讗谞讬 诇注讜诇诐 讗讬谉 诪爪讜讛 诇讘爪讜注 讜拽专讗 讚诪砖驻讟 讜爪讚拽讛 诇讗讜 讘讘讬爪讜注 拽讗讬 讜诇讗 谞诪讬 讘砖砖讬诇诐 诇注谞讬 诪转讜讱 讘讬转讜 讗诇讗 讘讚讬谞讗 诪诪砖 拽讗讬 砖讗注"驻 砖讝讬讻讛 讗转 讛讝讻讗讬 讻讜':



专讘讬 砖诪注讜谉 讘谉 诪谞住讬讗 讗讬诪专 砖谞讬诐 砖讘讗讜 诇驻谞讬讱 诇讚讬谉 讻诇 讝诪谉 砖讗讬谉 讗转讛 讬讜讚注 诇讛讬讻谉 讛讚讬谉 谞讜讟讛 讗转讛 专砖讗讬 诇讜诪专 诇讛谉 诇讻讜 讜讘爪注讜 诪砖讗转讛 讬讜讚注 诇讛讬讻谉 讛讚讬谉 谞讜讟讛 讗讬 讗转讛 专砖讗讬 诇讜诪专 诇讛谉 诇讻讜 讜讘爪注讜 砖谞讗诪专 讜诇驻谞讬 讛转讙诇注 讛专讬讘 谞讟讜砖 讻诇讜诪专 讻砖讘讗转 诇驻讟讜专 讗转 讛诪专讬讘讛 讛诪砖讜诇讛 讻诪讬诐 驻讟专讛 诇砖讜谉 专讗砖讬转 诪讚讜谉 讻诇讜诪专 拽讜讚诐 砖转砖诪注 讗转 讚讘专讬讛诐 讜讻谉 讗祝 诪砖转砖诪注 讗转 讚讘专讬讛诐 拽讜讚诐 砖谞转讙诇讛 诇讱 讛专讬讘 讛转讙诇注 讻诪讜 讛转讙诇讛 砖讻谉 注讬"谉 讜讛"讗 诪转讞诇驻讜转 诇驻讬 砖砖转讬讛谉 诪讗讜转讬讜转 讛讙专讜谉 讛谉 讻诪讜 砖讞讬"转 讜注讬"谉 诪转讞诇驻讜转 讚讻转讬讘 讞诪讚转讜 讜讻转讬讘 (诪讬讻讛 讗壮:讬状讗) 讜讬拽讞 诪讻诐 注诪讚转讜 讜讻谉 讗诇"祝 注讬"谉 讚讻转讬讘 诪转注讘 讜讻转讬讘 (注诪讜住 讜壮:讞壮) 诪转讗讘 讗谞讻讬 讗转 讙讗讜谉 讬注拽讘 讗转讛 专砖讗讬 诇谞转砖讜:



 专' 讬讜讚讛 讘谉 诇拽讬砖 讗讜诪专 砖谞讬诐 砖讘讗讜 诇讚讬谉 诇驻谞讬讱 讗讞讚 专讱 讜讗讞讚 讞讝拽 注讚 砖讗转讛 讬讜讚注 诇讛讬讻谉 讛讚讬谉 谞讜讟讛 专砖讗讬 诇讜诪专 诇讛谉 讗讬谞讬 谞讝拽拽 诇讻诐 砖诪讗 讬转讞讬讬讘 讞讝拽 讜谞诪爪讗 专讜讚祝 讗转 讛讚讬讬谉 诇讛专注 诇讜 讗讘诇 诪砖转砖诪注 讻讜':



专讘讬 讬讛讜砖注 讘谉 拽专讞讛 讗讜诪专 诪谞讬谉 诇转诇诪讬讚 砖讬讜砖讘 讘驻谞讬 专讘讜 讜专讜讗讛 讝讻讜转 诇注谞讬 讜讞讜讘讛 诇注砖讬专 专讘讜转讗 拽诪"诇 讚讗驻讬诇讜 转诇诪讬讚 讛讬讜砖讘 讘驻谞讬 专讘讜 诇诇诪讜讚 转讜专讛 讜讗讬谉 注讜诇 讛讚讬谉 诪讜讟诇 注诇讬讜 讜专讜讗讛 讝讻讜转 诇讝讛 讜讞讜讘讛 诇讝讛 讜专讘讜 讟讜注讛 讜诪讞诇讬祝 讗讬谞讜 专砖讗讬 诇砖转讜拽 讜诇讗 住讜祝 讚讘专 砖讬讛讬讛 专讜讗讛 讝讻讜转 诇注砖讬专 讜讞讜讘讛 诇注谞讬 讗诇讗 讗驻讬' 专讜讗讛 讞讜讘讛 诇注砖讬专 讜讛专讬 讛讜讗 诪转讬讬专讗 诪诪谞讜 砖诇讗 讬讛讗 专讜讚驻讜 讗诇 转注诇讛 注诇 讚注转讱 砖讗讬谉 讝讛 诪讜讟诇 讗诇讗 注诇 讛讚讬讬谞讬谉 讻转"拽 讚诪讜拽讬 诇讬讛 诇讛讗讬 拽专讗 讚诇讗 转讙讜专讜 讘讚讬讬谞讗 讙讜驻讬讛 讗诇讗 讗驻讬诇讜 转诇诪讬讚 讛讬讜砖讘 讘驻谞讬 专讘讜 讚讗讬讻讗 转诇转 诇驻讬讟讜专讗 讞讚 讚诇讗 专诪讬讗 注诇讬讛 讜转讜 讚住"讚 讗诪讬谞讗 诇砖转讜拽 诪砖讜诐 讬拽专讗 讚专讘讬讛 讗讬 谞诪讬 讻讚讬 砖诇讗 讬讛讬讛 注砖讬专 专讜讚驻讜 拽诪"诇 诇讗 转讙讜专讜 诇讻"注 拽讗 诪讝讛专 专讞诪谞讗 讜讗驻讬诇讜 转诇诪讬讚 讛讬讜砖讘 诇驻谞讬 专讘讜 讗诇 讬讻谞讬住 讚讘专讬讜 诪驻谞讬 讗讬砖 诇讗 诪驻谞讬 讻讘讜讚讜 砖诇 专讘讜 讜诇讗 诪驻谞讬 驻讞讚讜 砖诇 注砖讬专:



讜讬讛讬讜 讛注讚讬诐 讬讜讚注讬诐 讗转 诪讛 讛谉 诪注讬讚讬谉 砖讗注"驻 砖讗讬谉 讘讗讬谉 讗诇讗 诇讞讬讬讘讜 诪诪讜谉 砖诇讗 讻讚讬谉 诪注诇讛 注诇讬讛谉 讛讻转讜讘 讻讗讬诇讜 讞讬讬讘讜 谞驻砖讜转 砖谞讗诪专 讗诇 转讙讝讜诇 讚诇 讻讬 讚诇 讛讜讗 讻讜' 讜讻转讬讘 讘转专讬讛 讜拽讘注 讗转 拽讜讘注讬讛诐 谞驻砖 讻讚讗讬转讗 讘讛讙讜讝诇 讜诪讗讻讬诇 (拽讬"讟.) 讜注诇 诪讬 讛谉 诪注讬讚讬谉 注诇 讛诪拽讜诐 砖诪讟专讬讞讬谉 讗讜转讜 诇讛讞讝讬专 诪诪讜谉 诇讘注诇讬讜 讻讚讗讬转讗 诇拽诪谉. 讜诇驻谞讬 诪讬 讛谉 诪注讬讚讬谉 诇驻谞讬 讛诪拽讜诐 砖谞讗诪专 讜注诪讚讜 砖谞讬 讛讗谞砖讬诐 讗砖专 诇讛诐 讛专讬讘 讻讜' 诇驻谞讬 讛' 讜诪讜拽诪讬谞谉 诇讛 讘诪住讻转 砖讘讜注讜转 (诇'.) 讚讘注讚讬诐 讛讻转讜讘 诪讚讘专 讜注诪讚讜 砖谞讬 讛讗谞砖讬诐 讗砖专 诇讛诐 讛专讬讘 讗诇讜 讘注诇讬 讚讬谞讬谉 讜讛"拽 拽专讗 讜注诪讚讜 讛讗谞砖讬诐 讜讗砖专 诇讛诐 讛专讬讘 诇驻谞讬 讛'. 讜讬讛讬讜 讛讚讬讬谞讬谉 讬讜讚注讬诐 讻讜' 讻讚驻专砖讬' 讙讘讬 注讚讬诐 讗转 诪讛 讛谉 讚谞讬谉 讚讬谞讬 谞驻砖讜转 讗诇 转讙讝讜诇 讚诇 讻讜' 讜注诇 诪讬 讛谉 讚谞讬谉 讛专讬 讛谉 讻讗讬诇讜 讚谞讬谉 注诇 讛诪拽讜诐 诪讗讞专 砖诪讚转 讛讚讬谉 谞讜讛讙转 诇讛讞讝讬专 诪诪讜谉 诇讘注诇讬讜 讚讻转讬讘 讻讬 讛诪砖驻讟 诇讗诇讛讬诐 讛讜讗 讜讛砖转讗 诪讬讬转讬 诇讛 诪拽专讗 讚讬讛讜砖驻讟 讜诇驻谞讬 诪讬 讛谉 讚谞讬谉 诇驻谞讬 讛诪拽讜诐 讚讻转讬讘 讘拽专讘 讗诇讛讬诐 讬砖驻讜讟 讚诪砖诪注 诇讬讛 讗诇讛讬诐 讚住讜驻讬讛 讚拽专讗 讚讬讬谞讬 讜讛"拽 拽专讗 讗诇讛讬诐 谞爪讘 讘注讚转 讗诇 讛拽讘"讛 诪砖专讛 砖讻讬谞转讜 讘注讚转 讗诇 讜讘拽专讘 讛讚讬讬谞讬谉 讬砖驻讬讟 讛专讬 讛讜讗 诪爪讜讬 砖诐 讜砖讜驻讟 讘拽专讘诐 讜讻谉 讘讬讛讜砖驻讟 讛讜讗 讗讜诪专 讜讬讗诪专 诇砖讜驻讟讬诐 讻讜' 讻讬 诇讗 诇讗讚诐 转砖驻讜讟讜 讻讬 讗诐 诇讛' 讛讗 诇诪讚转 砖讛讻转讜讘 诪注诇讛 注诇讬讛谉 讻讗诇讜 讚谞讬谉 注诇 讛诪拽讜诐 诪注讬拽专讗 驻住讬拽 讜转谞讬 诇讛 诇讻讜诇讬讛 诪讬诇转讬讛 讜讛讚专 诪讬讬转讬 诇讛讜 诇拽专讗讬 讻讜诇讛讜 讘讛讚讬 讛讚讚讬. 讜砖诪讗 讬讗诪专 讛讚讬讬谉 诪讛 诇讬 讜诇爪注专 讛讝讛 砖诪讗 讗讟注讛 讜讗注谞砖 转"诇 讜注诪讻诐 讘讚讘专 诪砖驻讟 诇驻讬 诪讛 砖注诐 诇讘讘讻诐 转讚讜谞讜 讻诇讜诪专 砖讗讬谉 诇讚讬讬谉 讛专讗讜讬 诇讚讜谉 诇讬诪谞注 诪谉 讛讚讬谉 诇讙诪专讬 讗诇讗 爪专讬讱 诇讻讜讬谉 讗转 诇讘讜 诇讛讜爪讬讗 讗转 讛讚讬谉 诇讗诪转讜 讜诇爪讚拽讜 讜诇驻讬 诪讛 砖诇讘讜 谞讜讟讛 讘讚讘专 讬驻住讜拽 讗转 讛讚讬谉 讜砖讜讘 讗讬谞讜 谞注谞砖 讜讛讬讬谞讜 讚讗诪专讬谞谉 讗讬谉 诇讚讬讬谉 讗诇讗 诪讛 砖注讬谞讬讜 专讜讗讜转:



讗诪专 诪专 谞讙诪专 讛讚讬谉 讗讬 讗转讛 专砖讗讬 诇讘爪讜注 讛讬讻讬 讚诪讬 讙诪专 讚讬谉 讗诪专 专"讬 讗"专 讗讬砖 驻诇讜谞讬 讗转讛 讝讻讗讬 讜讗讬砖 驻诇讜谞讬 讗转讛 讞讬讬讘 讜讻"转 诪讗讬 砖谞讗 讘注诇诪讗 讚诇讗 讛讜讬 讙诪专 讚讬谉 注讚 讚讗诪专讬 诇讬讛 爪讗 转谉 讜诪讗讬 砖谞讗 讛讻讗 讚住讙讬讗 诇谉 讘讗讬砖 驻诇讜谞讬 讗转讛 讝讻讗讬 讜讗讬砖 驻诇讜谞讬 讗转讛 讞讬讬讘 诇讗 讚诪讬 讚讗诇讜 讛转诐 讘讚注转讬讛 讚讘注诇 讚讬谉 转诇讬讗 诪讬诇转讗 讜诇住讘专讗 讚讘注诇 讚讬谉 讚讗诪专讬谞谉 讚讻诇 讻诪讛 讚诇讗 讗诪专讬 爪讗 转谉 诇讜 住讘专 讗讻转讬 诇讗 驻住讬拽讗 诇讛讜 诪讬诇转讗 诇专讘谞谉 讜讗诇讜 讛讻讗 诇讚注转讗 讚讘讬 讚讬谞讗 转诇讬讗 诪讬诇转讗 讜诪讻讬 讗诪专讬 诇讬讛 讗讬砖 驻诇讜谞讬 讗转讛 讝讻讗讬 讜讗讬砖 驻诇讜谞讬 讗转讛 讞讬讬讘 讛讜讬 讙诪专 讚讬谉:



讗诪专 专讘 讛诇讻讛 讻专讘讬 讬讛讜砖注 讘谉 拽专讞讛 讚讗诪专 诪爪讜讛 诇讘爪讜注 讜讗住讬拽谞讗 诪讗讬 诪爪讜讛 讚讗诪专讬谞谉 诇讛讜 讗讬 讚讬谞讗 讘注讬转讜 注讘讬讚谞讗 诇讻讜 讚讬谞讗 讜讗讬 驻砖专讛 讘注讬转讜 注讘讚讬谞谉 诇讻讜 驻砖专讛 讚讗注"讙 讚讗转讜谉 讗讚注转讗 讚讚讬谞讗 驻转讞讬谞谉 诇讛讜 讘驻砖专讛.





诪讛专砖"讗 - 讞讬讚讜砖讬 讛诇讻讜转

讘讚"讛 谞讙诪专 讛讚讬谉 讻讜' 讚诇讗 诪讬讞住专 讗诇讗 讗讬砖 驻诇讜谞讬 讻讜' 注讻"诇 讜讛"讚 讙诪专 讚讬谉 讗讬砖 驻诇讜谞讬 讗转讛 讞讬讬讘 讻讜' 讚拽讗诪专 讛讬讬谞讜 讚讙诪专讜 讻谉 讘讚注转诐 讜讗祝 砖注讚讬讬谉 诇讗 讗诪专讜 讻谉 诇讘注诇讬 讚讬谞讬谉 讜专"砖 讘谉 诪谞住讬讗 讚拽讗诪专 讜讗转讛 讬讜讚注 诇讛讬讻谉 讛讚讬谉 谞讜讟讛 讻讜' 爪"诇 讚讛讬讬谞讜 讗驻讬诇讜 诇讗 讙诪专讜 讻谉 讘讚注转诐 讗诇讗 砖讻"讗 诪讛诐 砖讬讜讚注 讘讚注转讜 诇讛讬讻谉 讛讚讬谉 谞讜讟讛 讗讬 讗转讛 专砖讗讬 诇讘爪讜注 讜拽"诇:





诪讛专砖"讗 - 讞讬讚讜砖讬 讗讙讚讜转

讬拽讜讘 讛讚讬谉 讗转 讛讛专. 注讬' 讘注专讜讱 注' 拽讘讛 讘' 驻讬专讜砖讬诐 讜讬砖 诇驻专砖讜 诇驻讬 注谞讬谞讜 讛讻讗 砖讛讚讬讬谉 诪讘拽砖 诇注砖讜转 驻砖专讛 讚诇注砖讜转 讚讬谉 拽砖讛 讘注讬谞讬讜 砖讬专讗 诪讘注诇 讚讬谉 拽砖讛 砖诪讗 讬转讞讬讬讘 讜讬讛讬讛 专讜讚驻讜 讜注"讻 讚讬诪讛 讗讜转讜 诇讛专 拽砖讛 讜讗诪专 砖讗诇 讬讞砖讜讘 讛讚讬讬谉 讻谉 讗诇讗 讬拽讜讘 讛讚讬谉 讻讜' 讜拽"诇:


讗讜讛讘 砖诇讜诐 讜专讜讚祝 砖诇讜诐 讜讻讜'. 讝讻专 讙' 诪讬谞讬 砖诇讜诐 砖讛诐 诇砖诪讬诐 讜诇注爪诪讜 讜诇讘专讬讜转 诇驻讬 砖讛驻讜专砖 注爪诪讜 诪谉 讛讚讬谉 诇注砖讜转 驻砖专讛 诪讘讬讗 砖诇讜诐 讘讬谞讜 诇讘讬谉 讗讘讬讜 砖讘砖诪讬诐 讻讬 讛讚讬谉 讜讛诪砖驻讟 诇讗诇讛讬诐 讛讜讗 讜讻讚诇拽诪谉 讻诇 讛谞讜讟诇 诪讝讛 讜谞讜转谉 诇讝讛 砖诇讗 讻讚讬谉 讛拽讘"讛 谞讜讟诇 讜讻讜' 砖谞讗诪专 讻讬 讛' 讬专讬讘 专讬讘诐 讜讝"砖 砖注"讬 讛驻砖专讛 讗讜讛讘 砖诇讜诐 诇讗讘讬讜 砖讘砖诪讬诐 讜讗诪专 讜专讜讚祝 砖诇讜诐 讻讬 注"讬 讛讚讬谉 讗驻砖专 砖讘注诇 讚讬谉 讛诪转讞讬讬讘 讘讜专讞 诪诪谞讜 讜讬讛讬讛 砖讜谞讗 诇讚讬讬谉 讜注"讬 讛驻砖专讛 讛专讬 讛讜讗 专讜讚祝 讛砖诇讜诐 砖讬讛讬讛 诇讜 诪诪谞讜 讜诇讗 讬讛讬讛 讗讜讬讘讜 讜讗诪专 讜诪砖讬诐 砖诇讜诐 讘讬谉 讗讚诐 诇讞讘讬专讜 讛讜讗 讘讬谉 讘注诇讬 讚讬谞讬谉 诇驻讬 砖讛驻砖专讛 讛讬讗 讘讛住讻诪转 讜专爪讜谉 砖谞讬讛诐 诪砖讗"讻 讛讚讬谉 砖诇注讜诇诐 诇驻讬 讚注转 讛诪转讞讬讬讘 讗讬谉 诪讜讞诇 讟注谞转讜 谞讙讚 讘注诇 讚讬谉 讞讘讬专讜 讗祝 砖讬爪讗 讞讘讬专讜 讝讻讗讬 讘讘"讚 谞讙讚讜 讜讗诪专:


砖谞讗' 转讜专转 讗诪转 讜讙讜'. 诇驻讬 砖讬砖 讚讬讬谉 讛诪讜谞注 注爪诪讜 诪谉 讛讚讬谉 讜诪讘拽砖 诇注砖讜转 驻砖专讛 诇驻讬 砖讗讬谞讜 讬讜讚注 讚讬谉 转讜专讛 讜讙诐 讬砖 砖讬讜讚注 讚讬谉 转讜专讛 讗讘诇 诪讜谞注 注爪诪讜 砖讗讬谞讜 讬讜讚注 诇住讚专 讚讘专讬讜 讛讬讟讘 讜讗驻砖专 砖讘讚讘专讬讜 讬砖转诪注 讚讘专 诇转专讬 讗驻讬 讜诇砖讜谉 注讜诇讛 砖诪转讜讱 讚讘专讬讜 讬诇诪讚讜 砖讜诐 砖拽专 讻诪讗诪专诐 讝"诇 讛讝讛专讜 讘讚讘专讬讻诐 砖诪讗 讜讻讜' 讜诇讝讛 讗诪专 讗讛专谉 砖讛讬讛 专讜讚祝 砖诇讜诐 诇注砖讜转 驻砖专讛 讗诇 转讞砖讜讘 砖注砖讛 讗讛专谉 讻谉 讘诪谞讬注讛 诪谉 讛讚讬谉 诪驻谞讬 住讘讛 讗讞转 诪讗诇讜 讚讗讬谞讜 讻谉 砖讛专讬 转讜专转 讗诪转 砖讛讬讗 转讜专转 诪砖讛 讛讬讛 讙诐 讻谉 讘驻讬讛讜 讜讛讬讛 讬讜讚注 诇驻住讜拽 讚讬谉 讗诪转 讙诐 注讜诇讛 诇讗 谞诪爪讗 讘砖驻转讬讜 砖讛讬讛 讬讜讚注 诇讛讝讛专 讘讚讘专讬讜 砖诇讗 讬诪爪讗 讘讜 砖讜诐 注讜诇讛 砖诪转讜讻讜 讬诇诪讚讜 诇砖拽专 讗讘诇 注砖讛 讻谉 讻讬 讘砖诇讜诐 讜讘诪讬砖讜专 讜讙讜' 注诇 讚专讱 砖讗诪专讜 讘专讬砖 驻专拽 讗讞讚 讚讬谞讬 诪诪讜谞讜转 爪讚拽 爪讚拽 转专讚讜祝 讗' 诇讚讬谉 讜讗' 诇驻砖专讛 讚讗祝 讘驻砖专讛 爪专讬讱 讛讚讬讬谉 诇专讗讜转 砖讬注砖讛 讘爪讚拽 讜讘诪讬砖讜专 讜讝"砖 讻讬 讘砖诇讜诐 砖讛讬讗 讛驻砖专讛 砖注砖讛 讗讛专谉 讘诪讬砖讜专 讜讘爪讚拽 讛讬讛 砖诇讗 专讚祝 讛讗' 讬讜转专 诪讞讘讬专讜 讜讝"砖 讛诇讱 讗转讬 讚讗讬诇讜 讗祝 讘驻砖专讛 讗诐 诇讗 讛讬讛 讘爪讚拽 讜讛讬讛 谞讜转谉 诇讝讛 讜谞讜讟诇 诪讝讛 讛讬讬转讬 诪讞讝讬专 诇讜 讻讚诇拽诪谉 讜讗讬谉 讝讛 讛讜诇讱 讘诪讬砖讜专 讜住讬讬诐 专讘讬诐 讛砖讬讘 诪注讜谉 砖注"讬 讛驻砖专讛 讛砖讬讘 讛专讘讬诐 诪注讜谉 讚讗讬诇讜 讘讚讬谉 讗祝 砖讛讚讬讬谉 诇讗 讬讟注讛 讗驻砖专 讚讘讚讬谉 诪专讜诪讛 讛讜讗 诪讞讬讬讘 讗转 讛讝讻讗讬 讜诪讝讻讛 讛讞讬讬讘 讜讬砖 注讜谉 讘讘注诇 讚讬谉 讜诇驻注诪讬诐 砖诇讗 讬讛讬讛 诪转讜谉 讬讟注讛 讛讚讬讬谉 诇讞讬讬讘 讛讝讻讗讬 讜诇讝讻讜转 讛讞讬讬讘 讚讞讟讗 转诇讜讬 讘讜 讚谞讜讟诇 诪讝讛 讜谞讜转谉 诇讝讛 讜讻讜' 诪讛 砖讗讬谉 讻谉 讘驻砖专讛 砖讛讬讗 讘专爪讜谉 砖谞讬讛诐 讜讗讬谉 讻讗谉 注讜谉 诇讗 诇讘注诇 讚讬谉 讜诇讗 诇讚讬讬谉 讚讛驻砖专讛 讛讬讗 讻诪讞讬诇讛 讜拽"诇:


讻谞讙讚 讬讛讜讚讛 讜讻讜'. 讘讬"诪 讻转讜讘 讘讝讛 讗讘诇 拽"拽 讗诪讗讬 拽专讗 诇讬讛 诪谞讗抓 诇诪讘专讻讜 讜诇讗 诇讬讛讜讚讛 讙讜驻讬讛 讜注讜讚 诪"讟 诇诪谞讗抓 讛' 讚诪砖诪注 注谞讬谉 讛讻注住讛 讗讜 讻驻讬专讛 讜讬"诇 砖诪驻谞讬 砖诪讛诪注砖讛 讛讛讜讗 谞诪砖讱 讟讜讘讛 砖谞转讙讚诇 讬讜住祝 讘诪爪专讬诐 讜讛爪讬诇 讛注讜诇诐 诪专注讘 诇讻讗讜专讛 讬砖讜讘讞 讬讛讜讚讛 讘诪注砖讛讜 砖谞讙诪专讛 讻讜讜谞转 讗诇讛讬诐 注诇 讬讚讜 讻诪"砖 讬讜住祝 讻讬 诇诪讞讬讛 砖诇讞谞讬 讜讙讜' 诇讻"讗 砖讛讞讜砖讘 讝讛 诪谞讗抓 诇讛' 砖讬专讗讛 砖讛' 住讘讘 讛讚讘专 注"讬 砖谞转谉 讘诇讘 讬讛讜讚讛 诇注砖讜转 讻谉 讜讞诇讬诇讛 诇讗诇 诪专砖注 讗诇讗 砖诪讛' 讬爪讗 讛讚讘专 讛讟讜讘 讻讜' 讜诇注讜诇诐 诇讗 讬讛讬讛 转驻讗专转 讬讛讜讚讛 注诇 诪注砖讛讜 讜讻讜' 注讻"诇 注砖"讘 讜讻转讘讜 讛转讜住' 讜讛讗 讚讻转讬讘 诪讟专祝 讘谞讬 注诇讬转 注诇 诪注砖讛 讚转诪专 砖讘讞讜 讛讻转讜讘 讻讚诪转专讙诪讬谞谉 讗转 讗讜讚讬转讗 讜讻讜' 注讻"诇. 讜诪"砖 讛诪转专讙诐 讘讗讬讚讱 拽专讗 诪讟专祝 讘谞讬 注诇讬转 讜讙讜' 诪讚讬谉 拽讟诇讗 讘专讬 住诇拽转讗 讜讻讜' 驻讬专讜砖 谞诪讬 诪讚讬谉 讛专讬讙转 转诪专 讜讘谞讬讛 讜讻"讻 讛讞讝拽讜谞讬 讗讘诇 讘注"讬 讻转讘 讜讘讞讬讚讜砖讬谉 讗诪专讬谞谉 讚讛讬讬谞讜 砖诇讗 讛谞讬讞 诇讛专讜讙 讗转 讬讜住祝 注讻"诇 讜讚讘专讬讜 讗讬谞诐 诪讜讘谞讬诐 讚讜讚讗讬 讗讬谉 注讜诇讛 注诇 讚注转 讛讗讜诪专 诇讘专讱 讗转 讬讛讜讚讛 讗讬谞讜 讗诇讗 注诇 砖诇讗 讛谞讬讞讜 诇讛专讙讜 讜讗讛讗 拽讗诪专 讚讗讬谉 讝讛 讗诇讗 诪谞讗抓 讜讬砖 诇讬讬砖讘 讚讛讻讬 拽讗诪专 讚讜讚讗讬 注诇 砖诇讗 讛谞讬讞讜 诇讛专讙讜 专讗讜讬 诇讘专讻讜 讜讻讚讻转讬讘 诪讟专祝 讘谞讬 注诇讬转 讜讙讜' 讗讘诇 讛讻讗 讛"拽 诪讬 砖诪讘专讻讜 讘诪讛 砖转诇讛 住讘转 诪谞讬注转 讛专讬讙转讜 讘诪诪讜谉 讜讗诪专 诪讛 讘爪注 讛专讬 讝讛 诪谞讗抓 讛' 讻讬 讛讬讛 诇讜 诇转诇讜转 住讘转 诪谞讬注转 讛专讬讙转讜 讘讬专讗转 讞讟讗 讜讛讜讗 驻讬' 讛拽专讗 讜讘讜爪注 讘专讱 砖讛诪讘专讻讜 砖讛爪讬诇讜 讬讛讜讚讛 讜谞转谉 住讘转 讛诪谞讬注讛 诪讛专讬讙讛 诇讘爪注 诪诪讜谉 讛专讬 讝讛 诪谞讗抓 讛' 讻讬 讛讬讛 专讗讜讬 诇讜 诇讬转谉 住讘转 讛诪谞讬注讛 讘讬专讗转讜 诪讞讟讜讗 诇讛' 讜讘讝讛 讬转讬讬砖讘 拽爪转 拽讜砖讬转 讬驻"诪 砖讗诪专 讛讻转讜讘 诪谞讗抓 讛' 讜诇讜诇讬 驻讬专讜砖诐 讛讬讛 谞专讗讛 诇驻专砖 讚讛"谞 诇砖讘讞 讬讛讜讚讛 拽讗诪专 讜诪讘专讱 讘诪拽讜诐 讝讛 讛讜讗 讘诪拽讜诐 拽诇诇讛 讜讙讬讚讜祝 讻诪讜 讘专讱 谞讘讜转 讗诇讛讬诐 讜诪诇讱 讜讝"砖 讻诇 讛诪讘专讱 讗转 讬讛讜讚讛 讜诪讙讚驻讜 注诇 讝讗转 砖讗诪专 诪讛 讘爪注 讻讬 谞讛专讜讙 讜讙讜' 讜诪讻专讜 讘诪诪讜谉 讜诇讗 讛讞讝讬专讜 诇讗讘讬讜 讗讬谉 讝讛 讗诇讗 诪谞讗抓 讛' 砖讬讛讜讚讛 讻讜讜谞转讜 诇砖"砖 讛讬讛 砖讛讬讛 讞讜砖砖 砖诇讗 讬讛讬讜 讗讞讬讜 砖讜诪注讬诐 诇讜 讘讚讘专 讝讛 诇讛讞讝讬专讜 诇讗讘讬讜 讜讝"砖 诪谞讗抓 讛' 讻讬 砖诐 讬讛讜讚讛 谞拽专讗 讻讜诇讜 注诇 砖诪讜 砖诇 讛拽讘"讛 讻诪"砖 讘住讜讟讛 注诇 砖拽讬讚砖 砖"砖 讘驻专讛住讬讗 讜转讜 诇讗 诪讬讚讬 讜拽"诇:


讗讬谉 砖诇讜诐 讻讜'. 讛讻讗 谞讬讞讗 讚诪砖诪注 诇讬讛 讚诪砖驻讟 讜砖诇讜诐 讗讬讬专讬 讘诪拽讜诐 讗讞讚 讜诇讗 讗讬讬专讬 讘砖谞讬 诪拽讜诪讜转 讚诪讚讻转讬讘 讘住讬驻讗 讚拽专讗 砖驻讟讜 讘砖注专讬讻诐 诪砖诪注 讚砖诇讜诐 谞诪讬 讘诪拽讜诐 诪砖驻讟 讗讬讬专讬 讗讘诇 诇拽诪谉 讙讘讬 讻诇 诪拽讜诐 砖讬砖 诪砖驻讟 讗讬谉 爪讚拽讛 讻讜' 拽砖讛 讚讗讬诪讗 讚诪砖驻讟 讜爪讚拽讛 讘砖谞讬 诪拽讜诪讜转 讗讬讬专讬 讚诪讬 砖爪专讬讱 诇诪砖驻讟 注砖讛 诇讜 诪砖驻讟 讜诪讬 砖谞爪专讱 诇爪讚拽讛 谞转谉 诇讜 爪讚拽讛 讜讻诪讛 拽专讗讬 讻转讬讘 讘讻讛"讙 讘讘' 诪爪讜转 讛诇诇讜 诪砖驻讟 讜爪讚拽讛 讻诪讜 讻讬 讬讚注转讬讜 讜讙讜' 诇注砖讜转 诪砖驻讟 讜爪讚拽讛 讜讙讜' 讜讬"诇 讚诪讚讻转讬讘 诪砖驻讟 讜爪讚拽讛 诇讻诇 注诪讜 诪砖诪注 诇讬讛 讚讗讬讬专讬 讘爪讚拽讛 砖讘诪拽讜诐 诪砖驻讟 讚讻诇 注诪讜 爪专讬讻讬谉 诇诪砖驻讟 讗讘诇 诇爪讚拽讛 诪诪砖 讜讚讗讬 讚诇讗讜 讻诇 注诪讜 讛讜讜 爪专讬讻讬谉 诇讬讛 讚诇讗讜 注谞讬讬诐 讛讬讜 讻讜诇诐 讜讻讚驻专讬讱 诇拽诪谉 讗诇讬讘讗 讚转"拽 诇讻诇 注诪讜 诇注谞讬讬诐 诪讘注讬 诇讬讛 讜讚讜"拽:


砖砖讬诇诐 诇讜 诪转讜讱 讘讬转讜 讻讜'. 谞专讗讛 诇讻讗讜专讛 讚讗讬讬专讬 讘注谞讬 砖讗讬谉 诇讜 诪诪讛 诇砖诇诐 讜讗讬谉 诇讘注诇 讚讬谞讜 注诇讬讜 讚讬谉 转砖诇讜诪讬谉 注讚 砖讬砖讬讙 讬讚讜 讜讬转注砖专 讜诪讻诇 诪拽讜诐 拽讗诪专 讚讗讜转讛 爪讚拽讛 砖注砖讛 诇讜 讞讘专讜 注讚 讛讬讜诐 讘讛诇讜讗讛 讝讜 砖谞讗诪专 讘讛砖讘转 讛注讘讜讟 讜诇讱 转讛讬讛 爪讚拽讛 讜讙讜' 讛砖转讗 砖砖诇诐 诇讜 讚讜讚 讘注讘讜专讜 谞讞砖讘转 讝讜 讛爪讚拽讛 诇讚讜讚 讜讗诪专讜 讘讝讛 砖讗诪专 讚讜讚 注砖讬转讬 诪砖驻讟 讜爪讚拽 讘诇 转谞讬讞谞讬 诇注讜砖拽讬 砖讛转驻诇诇 砖诇讗 讬注砖讜 讛注谞讬 讜讘注诇 讚讬谞讜 拽谞讜谞讬讗 注诇讬 诇转讘讜注 讗转 讛注谞讬 讗祝 讗诐 讗讬谉 讛注谞讬 讞讬讬讘 诇讜 讜讗谞讬 讗砖诇诐 诇讜 讘注讘讜专讜 讜讗讞专 讻讱 讬讞诇拽讜 讘讬谞讬讛诐 诪讛 砖注砖拽讜 诪诪谞讬 讜拽"诇:


砖讛讜爪讬讗 讙讝讬诇讛 讜讻讜'. 讜诪诇转 爪讚拽讛 讛谞讗诪专转 讻讗谉 讗讬谞讜 诪诪砖 爪讚拽讛 讗诇讗 砖注砖讛 注诪讜 爪讚拽讛 讜讟讜讘讛 讜讛砖讬讘讜 诪注讜谉 讛讙讝讬诇讛 讜讘讬"诪 讛拽砖讛 讜讗"转 讗诐 讻谉 诪讗讬 专讘讜转讗 讚讚讜讚 讗转讗 诇讗砖诪讜注讬谞谉 讚讗讬诪讗 讚拽专讗 诇讗 讗转讬 诇诪讬诪专 讗诇讗 讚注诇 讬讚讬 砖讛讬讛 讚讜讚 注讜砖讛 诪砖驻讟 讜爪讚拽讛 讛爪诇讬讞 讬讜讗讘 讘诪诇讞诪讛 讻讚讗诪专讬谞谉 讘驻专拽 谞讙诪专 讛讚讬谉 讜讬讛讬 讚讜讚 注讜砖讛 诪砖驻讟 讜爪讚拽讛 讜讙讜' 讜讬讜讗讘 讘谉 爪专讜讬讛 注诇 讛爪讘讗 诪"讟 讬讜讗讘 注诇 讛爪讘讗 诪砖讜诐 讚讚讜讚 注讜砖讛 诪砖驻讟 讜爪讚拽讛 讜讙讜' 讜拽"诇:


砖谞讗诪专 驻讜讟专 诪讬诐 专讗砖讬转 诪讚讜谉 讜讻讜'. 驻讬专砖 专砖"讬 讗诐 讘讗转 诇驻讟讜专 讜诇讛砖诇讬讱 讻讜' 注讻"诇 诪砖诪注 诇讬讛 讚讚专讬砖 谞诪讬 专讬砖讗 讚拽专讗 讘讛讻讬 讗祝 注诇 讙讘 讚转诇诪讜讚讗 诇讗 讛讝讻讬专 讘讚专砖讛 专拽 住讬驻讗 讚拽专讗 讜诇驻谞讬 讛转讙诇注 讛专讬讘 讜讙讜' 诪讚驻专讬讱 诇拽诪谉 讜讛谞讬 转谞讗讬 专讗砖讬转 诪讚讜谉 诪讗讬 讚专砖讜 讘讬讛 诪砖诪注 讚讛讗讬 转谞讗 讚专讬砖 诇讬讛 砖驻讬专 讘讛讻讬 讻驻讬' 专砖"讬 讜拽"诇:


砖谞讗诪专 讜注诪讚讜 砖谞讬 讗谞砖讬诐 讗砖专 诇讛诐 讛专讬讘 讜讙讜'. 讻讜诇讛 讬诇讬祝 诇讬讛 诪讛讗讬 拽专讗 诇驻讬 砖讝讻专 讗转 讛注讚讬诐 讻讗讬诇讜 讛诐 讛讘注诇 讚讬谉 讛讙讜讝诇 讗转 讞讘讬专讜 讻诪"砖 讗砖专 诇讛诐 讛专讬讘 讜讙讜' 诇驻讬 砖注诇 讬讚讬 注讚讜转 砖拽专 讗讜 注诇 讬讚讬 砖讻讜讘砖讬诐 注讚讜转诐 讙讜讝诇 讘注诇 讚讬谉 讗转 讞讘讬专讜 讜讛专讬 讻讗诇讜 讛诐 讙讜讝诇讬诐 诇讛拽讘"讛 砖诪讟专讬讞讬诐 讗讜转讜 诇讛讞讝讬专 诪诪讜谉 砖谞转谉 诇讘注诇讬讜 注诇 讬讚讬 注讚讜转 砖拽专 讜讻讜讘砖 注讚讜转谉 讜讻谉 诇讙讘讬 讚讬讬谞讬谉 拽讗诪专 讛讻讬 讬讜讚注讬诐 讗转 诪讬 讛诐 讚谞讬诐 讻讜' 砖注诇 讬讚讬 砖讛诐 诪讟讬诐 诪砖驻讟 讙讜讝诇 讘注诇 讚讬谉 讗讞讚 讗转 讞讘讬专讜 讜讛专讬 讻讗讬诇讜 讛诐 讙讝诇讜 诇讛拽讘"讛 砖诪讟专讬讞讬谉 诇讛讞讝讬专 诪诪讜谉 诇讘注诇讬讜 讜注转讬讚 诇讬驻专注 诪讛诐 讗讜转讜 诪诪讜谉 砖谞转谉 诇讘注诇讬讜 注诇 讬讚讬 砖讛讟讜 诪砖驻讟 讜诪讬讬转讬 诇讬讛 诪讛讗讬 拽专讗 讗诇讛讬诐 谞爪讘 讘注讚转 讗诇 砖讛讜讗 谞爪讘 砖诐 讻讗讬诇讜 讛讜讗 讛讬讛 讘注诇 讚讬谉:


讜讻谉 讘讬讛讜砖驻讟 讛讜讗 讗讜诪专 讜讬讗诪专 诇砖讜驻讟讬诐 专讗讜 诪讛 讗转诐 注讜砖讬诐 讻讜'. 诇驻讬 砖讬讞砖讜讘 讛讚讬讬谉 讻讬 讘诪讟讛讜 诪砖驻讟 讗讬谉 讘讜 诪注砖讛 讘讬讚讬诐 讜注"讻 讗诪专 专讗讜 诪讛 讗转诐 注讜砖讬谉 讜讙讜' 砖注诇 讬讚讬 诪讟讛 诪砖驻讟 谞注砖讛 诪注砖讛 讛讙讝讬诇讛 讜讝讛 砖讻转讘 讻讬 诇讗 诇讗讚诐 转砖驻讜讟讜 讻讬 讗诐 诇讛' 讚诇讙讘讬 讛拽讚讜砖 讘专讜讱 讛讜讗 讛讚讘讜专 讘讜 讻诪注砖讛 讻诪讜 砖讻转讜讘 讘讚讘专 讛' 砖诪讬诐 谞注砖讜 讜注诇 讝讛 讗诪专讜 讻诇 讛讚谉 讚讬谉 讗诪转 诇讗诪转讜 讻讗讬诇讜 谞注砖讛 砖讜转祝 诇讛拽讚讜砖 讘专讜讱 讛讜讗 讘诪注砖讛 讘专讗砖讬转 讻讬 讻诪讜 砖讛拽讘"讛 拽讬讬诐 注讜诇诪讜 讘诪注砖讛 讘专讗砖讬转 讘诪讗诪专 讜讘讚讘讜专 讻谉 讝讛 讛讚谉 讚讬谉 讗诪转 诇讗诪转讜 拽讬讬诐 讗转 讛注讜诇诐 讘讚讘讜专讜 讜讗诪专:


砖诪讗 讬讗诪专 讛讚讬讬谉 诪讛 诇讬 诇爪注专 讛讝讛 讜讻讜' 转诇诪讜讚 诇讜诪专 注诪讻诐 讘讚讘专 讜讙讜'. 注讬讬谉 驻讬专讜砖 专砖"讬 讜注讜讚 讬砖 诇讜诪专 砖诪讗 讬讗诪专 讛讚讬讬谉 诪讛 诇讬 诇爪注专 讛讝讛 砖诇注讜诇诐 讛讚讬讬谉 讛讜讗 讘爪注专 砖诪讗 诇讗 讻讜讜谉 讗诇 讛讗诪转 砖诪讗 讟注讛 讘砖讻诇讜 转诇诪讜讚 诇讜诪专 注诪讻诐 讜讙讜' 讻讬 讛' 讬讛讬讛 注诪讻诐 讘讚讘专 讛诪砖驻讟 诇讻讜讬谉 讚注转讻诐 讗诇 讛讗诪转 讜讗讬谉 诇讜 诇讚讬讬谉 讗诇讗 诪讛 砖注讬谞讬讜 专讜讗讜转 诇讻讜讬谉 讚注转讜 讗诇 讛讗诪转 讜讛' 讬讛讬讛 注诪讜 讘讝讛 诇讻讜讜谞讜 讗诪转 诇讗诪转讜 讜讘讝讛 讬转讬讬砖讘 讙诐 讻谉 诪讛 砖讗诪专讜 诇拽诪谉 讗诪转 诇讗诪转讜 讻讬 讗驻砖专 砖讬讻讜讬谉 讛讚讬讬谉 讚注转讜 讗诇 讛讗诪转 讜讬讟注讛 讘砖讻诇讜 讗讘诇 讛讚谉 讚讬谉 讗诪转 诇讗诪转讜 砖诇讗 讬讟注讛 讘讜 砖讛拽讘"讛 注诪讜 诇讻讜讬谉 讚注转讜 讗诇 讛讗诪转 讛讜讗 诪砖专讛 砖讻讬谞转讜 讜讻讜' 讻讚诇拽诪谉:





诪讛专"诐

讘转讜住' 讚"讛 讗诇讗 讻谞讙讚 讬讛讜讚讛 讜讛讗 讚讻转讬讘 诪讟专祝 讘谞讬 注诇讬转 注诇 诪注砖讛 讚转诪专 砖讘讞讜 讛讻转讜讘 讜讻讜' 讜爪"诇 诇驻"讝 讚讻转讬讘 诪讟专祝 讘谞讬 讗讬谞讜 专"诇 讬讜住祝 讜讘谞讬 诇讗 拽讗讬 讗讬讜住祝 讗诇讗 诇讬讛讜讚讛 拽讜专讗 讘谞讬 讜讛"拽 诪讟专祝 专"诇 诪讚讬谉 诪讬转讛 砖诇 转诪专 讗转讛 讘谞讬 讬讛讜讚讛 注诇讬转 专"诇 住讬诇拽转 讗转 注爪诪讱 讜讛讜专讬转 砖诪诪讱 谞转注讘专讛 讜讙诐 诪驻讬专砖"讬 诪砖诪注 砖讛讜讗 诪驻专砖 讛讻转讜讘 讻谉 砖讻转讘 讜讻谉 诪讛专讬讙转 转诪专 讛讜讚讛 讜讗诪专 爪讚拽讛 诪诪谞讬 讗诇讗 砖专砖"讬 驻讬专砖讜 讙"讻 注诇 讬讜住祝 讗讘诇 诪"诪 诇驻讬 讛讚专讱 砖驻讬专砖讜 砖拽讗讬 讗诪注砖讛 讚转诪专 爪专讬讱 诇驻专砖 讛驻住讜拽 讻讗砖专 讻转讘转讬 讜讛讗 讚讻转讘讜 讛转讜住' 讻讚诪转专讙诪讬谞谉 讗转 讗讜讚讬转 讜诇讗 讘讛转讬转讗 讘转专讙讜诐 讗讜谞拽诇讜住 砖诇驻谞讬谞讜 讗讬谉 讻转讜讘 讘驻住讜拽 诪讟专祝 讘谞讬 注诇讬转 讗诇讗 诇注讬诇 诪讝讛 讘驻住讜拽 讬讛讜讚讛 讗转讛 讬讜讚讜讱 讗讞讬讱 讻转讜讘 讘转专讙讜诐 砖诇谞讜 讬讛讜讚讛 讗转 讗讜专讬转 讜诇讗 讘讛转讬转讗 讜讻讜' 讜讗驻砖专 讚住"诇 诇讛转讜住' 讚诪转专讙诐 讻谉 讘驻住讜拽 讛专讗砖讜谉 讚讬讛讜讚讛 讗转讛 讬讜讚讜讱 讜讙讜' 诪讻诇诇 砖住"诇 诇讛转专讙讜诐 讚讙诐 诪讟专祝 讘谞讬 注诇讬转 讛讻转讜讘 讘驻住讜拽 讛砖谞讬 讗讬讬专讬 谞诪讬 诪诪注砖讛 讚转诪专 讜诇讗 诪诪注砖讛 讚讬讜住祝 讻谉 谞"诇 诇驻专砖 讚注转 讛转讜住' 砖诪驻专砖讬诐 讻讜讜谞转 讛转专讙讜诐 讻谉 讗讘诇 讘转专讙讜诐 讬讜谞转谉 讘谉 注讜讝讬讗诇 砖讘讬讚讬谞讜 转专讙诐 讙"讻 讘驻住讜拽 讛专讗砖讜谉 讚拽讗讬 注诇 诪注砖讛 讚转诪专 讜讗注驻"讻 讘驻住讜拽 诪讟专祝 讘谞讬 注诇讬转 转专讙诐 讚拽讗讬 注诇 诪注砖讛 讚讬讜住祝 讜讚讜"拽:


讚"讛 讜谞诪爪讗 讞讝拽 专讜讚驻讜 驻讬专讜砖. 诇讚讬讬谉 讻讚诪讜讻讞 讘转专 讛讻讬 讜讻讜' 专"诇 讚诪讬讬转讬 注诇讛 诇专讗讬讛 拽专讗 讚诇讗 转讙讜专讜 诪驻谞讬 讗讬砖 讚拽讗讬 讗讚讬讬谉 讜讛讗 讚谞拽讟 讗讞讚 专讱 讜讻讜' 专"诇 讚讘砖诇诪讗 讗诐 讛讬讛 讗驻砖专 诇驻专砖 讚拽讗讬 讗讘注诇 讚讬谉 讛讜讬 讗转讬 砖驻讬专 讚谞拽讬讟 讗讞讚 专讱 讜讗讞讚 拽砖讛 诇讜诪专 砖讗诐 讬转讞讬讬讘 讛讞讝拽 讬专讚讜祝 诇讛专讱 讗讘诇 讛砖转讗 讚拽讗讬 讞讝拽 专讜讚驻讜 讗讚讬讬谉 讗"讻 诇诪讛 谞拽讟 讗讞讚 专讱 讜讗讞讚 讞讝拽 讛讗 讘砖砖谞讬讛诐 讞讝拽讬诐 诪讻"砖 砖讬砖 诇讛讚讬讬谉 诇讙讜专 诪驻谞讬讛诐 讚讗讬讝讛 诪讛谉 砖讬转讞讬讬讘 讬专讚讜祝 讗讜转讜:


讚"讛 讗诇 转讻谞讬住 讚讘专讬讱 讙讘讬 专砖 讜注砖讬专 诇讗 砖讬讬讱 诇砖讜谉 讬专讗讛 讜诪讜' 讛讜拽砖讛 诇讛转讜住' 诇诪讛 讛转谞讛 讛讻讗 诇驻讬专讜砖讜 砖诇 专讘讬 讞谞谉 砖诪驻专砖 诇讗 转讙讜专讜 诇砖讜谉 讛讻谞住讛 讬讜转专 诪诇注讬诇 讙讘讬 讗讞讚 专讱 讜讗讞讚 拽砖讛 讜诪转专抓 讚诇砖讜谉 讝讛 诇讗 讗爪讟专讬讱 诇砖讜诐 驻讬专讜砖 讚驻砖讜讟 讛讜讗 讚诇讗 转讙讜专讜 讛讜讬 诇砖讜谉 讬专讗讛 讗讘诇 讛讻讗 讙讘讬 专砖 讜注砖讬专 诇讗 砖讬讬讱 诇砖讜谉 讬专讗讛 讛讜爪专讱 诇驻专砖 诇讗 转讙讜专讜 讛讜讗 诇砖讜谉 讛讻谞住讛 讜驻讬专讜砖 诇讗 转讻谞讬住 讚讘专讬讱 诇砖讜谉 讗讜讙专 讘拽讬抓 诇讞诪讛 讻讚诇拽诪谉 讘砖诪注转讬谉:





讞讻诪转 砖诇诪讛

讙诪' 讗诇讗 讬拽讜讘 讛讚讬谉 讗转 讛讛专 讜讻谉 诪砖讛 讛讬讛 讗讜诪专 讬拽讜讘 讛讚讬谉 讗转 讛讛专 砖谞讗诪专 讻讬 讛诪砖驻讟 诇讗诇讛讬诐 讛讜讗 讜讙讜' 讗讘诇 讗讛专谉 讻讜' 专' 讬讛讜砖注 讘谉 拽专讞讛 讻讜' 诪砖驻讟 讜爪讚拽讛 诇讻诇 注诪讜 讜讛诇讗 讻诇 诪拽讜诐 讻讜' 讗诇讗 讗讬讝讛讜 诪砖驻讟 砖讬砖 讻讜' 讻爪"诇. 砖诐 讜讻谉 讘讚讜讚 讛讜讗 讗讜诪专 讜讬讛讬 讚讜讚 注讜砖讛 诪砖驻讟 讜爪讚拽讛 诇讻诇 注诪讜 诪砖驻讟 诇讝讛 砖讛讞讝讬专 诇讜 讗转 诪诪讜谞讜 讜爪讚拽讛 诇讝讛 砖砖讬诇诐 诇讜 诪转讜讱 讘讬转讜 讻诇 讝讛 谞诪讞拽:


讜专"砖 讘谉 诇拽讬砖 讚讗诪专 讘' 讻讜' 讜讗"专 讞谞讬谉 诇讗 转讻谞讬住 讚讘专讬讱 讻讜' 讻爪"诇. 专砖"讬 讘讚"讛 讗转讗谉 诇转谞讗 拽诪讗 讻讜' 讛讞讬讬讘 讜专讗讛 讛讚"讗:


讘讚"讛 驻讜讟专 诪讬诐 讻讜' 讘讬谞讬讛诐 专讗砖讬转 讛讜讗 讚讘讜专 讗讞讚:


讘讚"讛 转"诇 讘讬讛讜砖驻讟 注诪讻诐 讘讚讘专 讛诪砖驻讟 注诪讻诐 诇驻讬 诪讛 砖注诐 诇讘讘讻诐 砖诇讘讘讻诐 谞讜讟讛 讘讚讘专 讻诇讜诪专 讘讟注谞讜转讬讛诐 讘诪砖驻讟 诇驻讬 讻讜' 讻爪"诇:


转讜住' 讘讚"讛 讗诇讗 讻谞讙讚 讻讜' 讘住讜驻讜 讜诇讗 讘讛转讬转讗 转专讙诐 讬专讜砖诇' 讜诇讗 讬转讘讜砖砖讜:





诪讛专"诐 砖讬祝

讙诪' 讜讗驻讗讛 讗讜诇讬 [谞拽讟 讜讗驻讗讛] 诇讻诇讜诇 谞诪讬 讘专讻转 讛谞讛谞讬谉 讻讚注转 拽爪转 讛驻讜住拽讬诐 砖讗讬谉 诪讘专讱 注诇讬讜 讘专讻转 讛谞讛谞讬谉.   注讬讬谉 讘讘"讬 讗讜专讞 讞讬讬诐 住讬诪谉 拽爪"讜 讜讘专讗"砖 专讬砖 驻专拽 砖诇砖讛 砖讗讻诇讜: 
讗驻砖专 诇讻讜讬谉 讘讘专讻转 讬注拽讘. 驻砖讜讟讜 讚讘讜爪注 讘讬专讱. 讛诪讘专讱 诇讙讝诇谉. 砖诪注讜谉 讜诇讜讬 讻诇讬 讞诪住 诪讻专讜转讬讛诐. 讜讛谞谞讬 诪讘专讻诐. 砖讜诇诇 驻讬专讜砖 驻砖讜讟 讚拽专讗. 讬讛讜讚讛 讗转讛 讻讜' 诪讟专祝 讘谞讬 讻讜' 砖讜诇诇 驻讬专讜砖 诪"讚 讘讜爪注 讘专讱 谞讙讚 讬讛讜讚讛 诪讟专祝 讘谞讬 讟诇讬转 讜讻驻讬专砖"讬 讘驻砖讜讟讜 讜注讬讬谉 讘转专讙讜诐 讗讜谞拽诇讜住 讜转专讙讜诐 讬讜谞转谉. 讬砖砖讻专 讻讜' 讝讘讜诇讜谉 讻讜' 讝讛 注讜住拽 讘驻专拽诪讟讬讗 讜诪住驻讬拽 讻讜'. 砖诇讗 转讬诪讗 诪爪讜讛 讛讘讗讛 讘注讘讬专讛 讻讜'. 讚谉 讬讚讬谉 讻讜'. 讛讗讬 讚讛讜讬 讗诪专 讚讜谞讜 讚讬谞讗 讻讜' [讗诪专 砖"诪 诪讚谉 拽讗转讬 砖谞讗诪专 讚谉 讬讚讬谉]. 诇讛讜专讜转 砖讛驻讬专讜砖 讗诪转讬 砖诇 讘讜爪注 讘专讱 注诇 驻砖专讛: 


讘专砖"讬 讘讚"讛 讛"讙 砖诪讗 讬转讞讬讬讘 讞讝拽 讜谞诪爪讗 专讜讚驻讜 专讜讚祝 讗转 讛讚讬讬谉 讻谉 谞"诇 诇讙专讜住.   砖讗讬谉 诇砖讜谉 专讜讚祝 讗转 讛讚讬谉 诇讛驻讜讱 讻讜' 讜讻谉 讛注转讬拽讜 讛专"诪. 讜诇驻讬专砖"讬 讗讬谞讜 专拽 讟专讞讗 讜讝讬诇讜转讗 讻诪砖诪注讜转 诇砖讜谉 拽砖"讛 讘注诇 诪专讬讘讛 讻讜' 讜讙专讬住 讜谞诪爪讗 专讜讚驻讜 诇讗 讞讝"拽 讜爪"诇 诇驻讬"讝 [讚诇讗 砖讬讬讱 转讬' 讛转讜住' 讘讚"讛 讜谞诪爪讗 讞讝拽] 讚谞拽讟 讗讞讚 专讱 诇专讘讜转讗 讗注"讙 讚住驻拽 讛讜讗 砖诪讗 讬转讞讬讬讘 讛专讱 讗驻"讛 诪砖砖诪注 讚讘专讬讛诐 诇讗 转讙讜专讜. 讜讛转讜住' 驻讬' 专讚讬驻讛 讻诪砖诪注讜转 诇砖讜谉 讞讝"拽 砖讬讻谞讜 讜讻讛讗讬 讙讜讜谞讗. 讜谞拽讬讟 讘讚讜拽讗 [讗讞讚 专讱] 讻讜' [讻诪"砖 讛转讜住']. [讜诪"砖 讛转讜住'] 讻讚诪讜讻讞 讘转专 讛讻讬 讻讜' 专爪讜谞诐 诇讜诪专 诪讚诇讗 诪讬讬转讬 专讘 讗谞谉 注讚 讗讞专讬 讚讘专讬 专讘讬 讬讛讜砖注 讘谉 拽专讞讛 诪砖诪注 讚诇专"诇 诇讗 转讙讜专讜 讻驻砖讜讟讜 诇砖讜谉 讬专讗讛 诇讗 [诪诇砖讜谉] 讻谞讜砖讜. 讜讻诪"砖 讛转讜住' 讗讞"讻 [讘讚"讛 诇讗 转讻谞讬住]: 


讘转讜住' 讘讚"讛 谞讙诪专 讻讜'   讜诪讬讛讜 讻砖诪讞讬讬讘讬谉 砖讘讜注讛 讻讜'.   注讬讬谉 讘讝讛 讘讛讙"讗 讚诪砖诪注 讚拽讗讬 讚讜拽讗 诇驻讬专讜砖 讛转讜住驻讜转 讜注讬讬谉:





专砖"砖

讙诪专讗 讜讻谉 讘讬讛讜砖驻讟 讛"讗 讜讬讗诪专 讗诇 讛砖讜驻讟讬诐 专讗讜 诪讛 讗转诐 注讜砖讬诐 讻讜'. 讻爪"诇:



砖诐 讜讛讗 专"讛 转诇诪讬讚讬讛 讚专讘 讛讜讛. 讘"拽 (拽讟讜) 讜砖"谞:



转讚"讛 讟讞谞讛. 诇讛讻讬 谞拽讜讟 讜讗驻讗讛 讻讜'. 注讬' 诪砖"讻 讘讝讛 讘讘"拽 讘住"讚:





讛讙讛讜转 讬注讘"抓

讙诪' 诪谞讬谉 诇转诇诪讬讚 砖讬讜砖讘 诇驻谞讬 专讘讜 讜专讗讛 讝讻讜转 诇注谞讬 讜讞讜讘讛 诇注砖讬专 讻讜'. 谞"讘 讘讛讜讜讛 讚讘专 讜讘诪讬讚讬 讚砖讻讬讞. 讜诪砖讜诐 讚谞驻拽 诇讬讛 诪拽专讗 讚诇讗 转讗讙讜专 讜诪驻谞讬 注谞讬 讜讚讗讬 诇讗 讬讗讙讜专 讚讘专讬讜 讗讘诇 驻砖讬讟讗 讚讛讜讗 讛讚讬谉 讗讬驻讻讗 谞诪讬 诇讗 讬砖转讜拽:


砖诐 讜讬讛讜 注讚讬诐 讬讜讚注讬谉 讻讜'. 谞状讘 讝讜 讗讝讛专讛 诇讚讬讬谉 砖讬讝讻讬专 讜讬讝讛讬专 讗转 讛注讚讬诐 注诇 讻讻讛. 讜诪诪谞讜 讬砖讬诪讜 讛诐 讻诪讜 讻谉 注诇 诇讘诐 诇讝讻讜专 诪讛 砖诪讜讟诇 注诇讬讛诐 诇讬讚注 驻谉 讬砖讻讞讜:





讘谉 讬讛讜讬讚注

讜职讻值谉 诪止砖讈侄讛 讛指讬指讛 讗讜止诪值专: "讬执拽旨止讘 讛址讚旨执讬谉 讗侄转 讛指讛指专" (讚讘专讬诐 讗, 讬讝). 讬砖 诇讛拽砖讜转 诪讛 注谞讬谉 讛指专 讚谞拽讬讟 讻讗谉? 讜谞专讗讛 诇讬 讘住"讚 讚拽专讗 讻转讬讘 (注讜讘讚讬讛 讗, 讻讗) 讜职注指诇讜旨 诪讜止砖执讈注执讬诐 讘职旨讛址专 爪执讬旨讜止谉 诇执砖职讈驻止旨讟 讗侄转 讛址专 注值砖指讉讜 讜职讛指讬职转指讛 诇址讛殖' 讛址诪职旨诇讜旨讻指讛, 讜驻专砖谞讜 讛讻讜谞讛 讘讝讻讜转 诪砖驻讟 讗诪转 讬砖驻讟讜 讗转 讛专 注砖讜, 讜讛专 爪讬讜谉 砖注专讬诐 讛诪爪讜讬讬谞讬诐 讘讛诇讻讛 讻诪讜 砖讗诪专讜 专讘讜转讬谞讜 讝"诇 注诇 驻住讜拽 (转讛诇讬诐 驻讝, 讘) '讗止讛值讘 讛殖' 砖址讈注植专值讬 爪执讬旨讜止谉'. 讜讛讻讬 拽讗诪专 讜职注指诇讜旨 诪讜止砖执讈注执讬诐 讘职旨讛址专 爪执讬旨讜止谉 诇执砖职讈驻止旨讟 砖注讜诇讬诐 讘诪拽讜诐 讛诪爪讜讬讬谉 讘讛诇讻讛 诇砖驻讜讟 讘讜 讚讬谉 讗诪转 讛谞讛 讘讝讛 讬讝讻讜 诇执砖职讈驻止旨讟 讗侄转 讛址专 注值砖指讉讜 讜转讬讘转 诇执砖职讈驻止旨讟 拽讗讬 诇讛讻讗 讜诇讛讻讗 讜谞讚专砖转 讻驻诇讬诐 讜讻讬讜谉 讚讛诪砖驻讟 讛讬讗 讚讬谞讗 讚诪诇讻讜转讗 讘住讜讚 讚讬谞讗 讚诪诇讻讜转讗 '讚讬谞讗' 砖讛讜讗 住讜讚 砖诐 '讗讚谞志讬' 诇讻谉 讜职讛指讬职转指讛 诇址讛殖' 讛址诪职旨诇讜旨讻指讛 讜诇讻谉 诪砖讛 专讘讬谞讜 注"讛 专讜爪讛 讘讚讬谉 讗诪转 讻讚讬 砖讘讝讛 '讬执拽旨止讘 讛址讚旨执讬谉 讗侄转 讛指讛指专' 讛讜讗 讛专 讛讬讚讜注 砖讛讜讗 讛专 注砖讜.
讗讘诇 讗讛专谉 讛讻讛谉 注"讛 住讘讬专讗 诇讬讛 砖讙诐 讘砖诇讜诐 砖讛讜讗 讛驻砖专讛 谞砖驻讜讟 讛专 注砖讜 讜谞转讙讘专 注诇讬讜 讜诇讻谉 讛讬讛 讗讜讛讘 砖诇讜诐 讜专讜讚祝 砖诇讜诐 (诪砖谞讛 讗讘讜转 讗, 讬讘) 讜讛讬讬谞讜 讻讬 砖讈指诇讜止诐 [376] 砖讛讜讗 驻砖专讛 注讜诇讛 诪住驻专 砖注"讜 讜讘讝讛 谞讻谞讬注 注值砖指讉讜 [376] 砖讛讜讗 砖注"讜.
讘专诐 拽砖讛 讘讗讜诪专讜 '讗讜止讛值讘 砖讈指诇讜止诐 讜职专讜止讚值祝 砖讈指诇讜止诐' 讻讬 专讜讚祝 诪砖诪注 砖讚讜讞讛 讛砖诇讜诐 讜诪住讬专讜 讜诪讘专讬讞讜.
讜谞专讗讛 诇讬 讘住"讚 讛讻讜谞讛 讗诐 讬砖 拽讟讟讛 讜诪专讬讘讛 讘讬谉 专讗讜讘谉 讜砖诪注讜谉 诪砖转讚诇 诇注砖讜转 砖诇讜诐 讘讬谞讬讛诐 讗讱 诇驻注诪讬诐 诇讗 讬讜注讬诇讜 诪注砖讛 讛砖诇讜诐 砖讬砖 专砖注 诪诇砖讬谉 讗转 砖诪注讜谉 讗爪诇 专讗讜讘谉 讜讘讝讛 住讜转专 讻诇 讘谞讬谉 砖讘讜谞讛 讗讛专谉 讛讻讛谉 注"讛 讻讚讬 诇讛砖讬诐 砖诇讜诐 讘讬谉 专讗讜讘谉 诇砖诪注讜谉 讞讘讬专讜 诇讻谉 诪讛 注砖讛 讗讛专谉 注"讛 专讜讚祝 砖诇讜诐 砖讬砖 讘讬谉 讗讜转讜 专砖注 讜讘讬谉 专讗讜讘谉 讻讚讬 砖诇讗 讬讛讬讛 谞讻谞住 讗爪诇讜 讜诇讗 讬讛讬讜 讚讘专讬讜 谞讗诪谞讬诐 讗爪诇讜 讻讬 讻谉 砖讜专转 讛讚讬谉 诪讞讬讬讘转 诇注砖讜转 诇讘注诇讬 讛诪讞诇讜拽转.
讜讻诪讜 砖谞讗诪专 讙讘讬 谞转谉 讛谞讘讬讗 砖讛讙讬讚 诇讚讜讚 讛诪诇讱 注"讛 诪讛 砖注砖讜 讗讚讜谞讬讛 讜讬讜讗讘 讘注谞讬谉 讛诪诇讻讜转 砖讗诪专讜 讬职讞执讬 讛址诪侄旨诇侄讱职 讗植讚止谞执讬指旨讛讜旨 (诪诇讻讬诐 讗' 讗, 讻讛) 讘注讜讚讜 讚讜讚 讘讞讬讬诐 讜注砖讛 讘讝讛 驻讬专讜讚 讘讬谉 讚讜讚 讛诪诇讱 注"讛 讜讘讬谉 讗讚讜谞讬讛讜 讜讬讜讗讘 讜讚注诪讬讬讛讜 讻讚讬 诇讘讟诇 讛诪讞诇讜拽转.
讜讻谉 讛讬讛 注讜砖讛 讗讛专谉 讛讻讛谉 注"讛 诇讗讜转诐 专砖注讬诐 讘注诇讬 诪讞诇讜拽转 讛讘讗讬诐 讗爪诇 专讗讜讘谉 讜诪讚讘专讬诐 诇砖讜谉 讛专注 注诇 砖诪注讜谉 讻讚讬 诇讛讙讚讬诇 讛砖谞讗讛 讜诇专讞拽 讛砖诇讜诐 诪讘讬谞讬讛诐 砖讛讜讗 讬讛讬讛 专讜讚祝 讗转 讛砖诇讜诐 砖讬砖 讘讬谉 讗讜转诐 专砖注讬诐 诇讘讬谉 专讗讜讘谉 讗砖专 讝讛 讛砖诇讜诐 讛讜讗 讛住讜转专 讘谞讬谉 讛砖诇讜诐 砖注讜砖讛 讛讜讗 讜讘讝讛 讗讝 讬讜讻诇 诇注砖讜转 讛砖诇讜诐 讘讬谉 专讗讜讘谉 诇讞讘讬专讜 砖诪注讜谉.
讜讘谞讬 讬讚讬讚讬 讻讘讜讚 讛专讘 讬注拽讘 谞专"讜 驻讬专砖 讗诐 讬砖 诪专讬讘讛 诇专讗讜讘谉 注诐 砖诪注讜谉 讘砖讘讬诇 讚讘专讬 讘讝讬讜谉 砖讚讘专 注诇讬讜 讗讜 讘砖讘讬诇 诪注砖讛 专注 砖注砖讛 讘住转专 诇讛讝讬拽 诇讜 讜讛讜讗 专讜爪讛 诇注砖讜转 砖诇讜诐 讘讬谉 专讗讜讘谉 诇砖诪注讜谉 诪讞诪转 砖讗诪专 诇专讗讜讘谉 砖拽专 讚讘专讜 注诇 砖诪注讜谉 诇驻谞讬讱 讜讗讬谉 诇讜 注讜谉 讗砖专 讞讟讗 讛谞讛 讬讝讚诪谉 诇驻注诪讬诐 讻讱 讗讬谉 讚讘专讬讜 诪转拽讘诇讬诐 讗爪诇 专讗讜讘谉 讻讬 讬讗诪专: 讗讛专谉 诪讻讝讬讘 讛讚讘专讬诐 讜讗讜诪专 砖拽专 讻讚讬 诇注砖讜转 诇谞讜 砖诇讜诐 讜讘砖讘讬诇 讛砖诇讜诐 讛讜讗 诪砖谞讛 讜讗讜诪专 诇讗 讻谉 讛讬讛 讛讚讘专!
诇讻谉 诪讛 讬注砖讛 讗讛专谉? 转讞讬诇转 讛讻诇 讬讛讬讛 专讜讚祝 砖诇讜诐 讜诪讘专讬讞讜 讘讚讘专讬讜 砖讗讜诪专 诇专讗讜讘谉 讗诐 讻讻讛 讗诪专 砖诪注讜谉 讜讻讱 注砖讛 讗讝 讙讚讜诇 注讜谞讜 诪谞砖讗 讜讗转讛 转专讚驻讛讜 注讚 讛讞专诪讛 讜转专讚 注诪讜 注讚 诇讞讬讬讜 讜诇讗 转注砖讛 砖诇讜诐 注诪讜 讘砖讜诐 讗讜驻谉 讻讬 讗讬砖 讻讝讛 讗讬谉 诪谉 讛专讗讜讬 诇注砖讜转 注诪讜 砖诇讜诐 讜诇讛转拽专讘 讗诇讬讜, 讜讗讞专 砖讬砖诪注 专讗讜讘谉 讚讘专讬诐 讗诇讜 讬讛讬讛 诇讜 讗诪讜谞讛 讘讗讛专谉 讛讻讛谉 注"讛 讘专讗讜转讜 砖诪拽谞讗 拽谞讗转讜 讜讞住 注诇 讻讘讜讚讜 讜专讜爪讛 诇讛专讞讬拽 讛砖诇讜诐 诪讘讬谞讬讛诐 讜讗讞专 讻讱 讬讜专讚 注诪讜 讘讚讘专讬诐 讘讛讚专讙讜转 砖讗讜诪专 诇讜 讻驻讬 讛谞专讗讛 诪讚讘专 讝讛 诪讜讻讞 讚砖拽专 注谞讜 讘砖诪注讜谉 讜讗讝 诪讬注爪讜 诇注砖讜转 砖诇讜诐 讜注转讛 讬讛讬讜 讚讘专讬讜 诪拽讜讘诇讬诐 讗爪诇讜 讜讗讬谞讜 讗讜诪专 专讗讜讘谉 讘讚注转讜 讚讗讛专谉 讛讜讗 诪讙诪转讜 诇注砖讜转 砖诇讜诐 讜诇讻讱 诪住讘讬专 讛讚讘专 诇讝讻讜转 讗转 砖诪注讜谉 诇驻谞讬 讜讗讬谞讜 讻谉 谞诪爪讗 诪转讞讬诇讛 讛讜讗 专讜讚祝 砖诇讜诐 砖诪讚讘专 讚讘专讬诐 诇讛专讗讜转 砖讛讜讗 诪讘专讬讞 讗转 讛砖诇讜诐 讘讬谉 专讗讜讘谉 诇砖诪注讜谉 讗讱 讻讜谞转讜 讻讚讬 砖讘讝讛 讬注砖讛 讛砖诇讜诐 讘讬谉 专讗讜讘谉 诇砖诪注讜谉 注讚 讻讗谉 讚讘专讬讜 谞专"讜.



"讗直诪侄转 讜旨诪执砖讈职驻旨址讟 砖讈指诇讜止诐 砖讈执驻职讟讜旨 讘旨职砖讈址注植专值讬讻侄诐", 讜址讛植诇止讗 讘旨职诪指拽讜止诐 砖讈侄讬旨值砖讈 诪执砖讈职驻旨指讟 讗值讬谉 砖讈指诇讜止诐, 讜旨讘职诪指拽讜止诐 砖讈侄讬旨值砖讈 砖讈指诇讜止诐 讗值讬谉 诪执砖讈职驻旨指讟! (讝讻专讬讛 讞, 讟讝). 拽砖讗 诇诪讛 谞拽讬讟 砖转讬 讞诇讜拽讜转, 讚讬 讘讞诇讜拽讛 专讗砖讜谞讛 诇讛拽砖讜转 诪诪谞讛?
讜谞专讗讛 诇讬 讘住"讚 讚转讞讬诇讛 诪拽砖讛 讗讬讱 讗讜诪专 诪砖驻讟 砖诇讜诐 讜讛诇讗 讘诪拽讜诐 砖讬砖 诪砖驻讟 讗讬谉 砖诇讜诐 讜讗诐 转讗诪专 讛讻讬 拽讗诪专: 诪砖驻讟 砖住讜驻讜 讬讛讬讛 讘讜 砖诇讜诐 讻讬 专讗讜讘谉 讜砖诪注讜谉 诪专讬讘讬诐 讝讛 讘讝讛 讝讛 讞讜砖讘 讞讘讬专讜 诪注讘讬专 注诇讬讜 讛讚讬谉 讜讝讛 讞讜砖讘 诇讛驻讱 诇讻谉 讛诐 诪专讬讘讬诐 讝讛 讘讝讛 讗讘诇 讗讞专 砖讘讗讜 诇驻谞讬 讛讚讬讬谉 讜讗诪专 诇讜 驻诇讜谞讬 讞讬讬讘 驻诇讜谞讬 讝讻讗讬 讬注砖讜 砖诇讜诐 讘讬谞讬讛诐 讻讬 讛讞讬讬讘 讻讬讜谉 砖讬讚注 砖讛讚讬谉 注诐 讞讘讬专讜 诇诪讛 讬专讬讘 注诪讜, 讜讻谉 讞讘讬专讜 讗砖专 专讗讛 砖讝讛 拽讘诇 讛讚讬谉 讜注砖讛 讻诪讜 砖讗诪专 讛讚讬讬谉 诇诪讛 讬专讬讘 注诪讜, 讜讻诪讜 砖讻转讘 专讘讬谞讜 诪讛专"诐 讗诇砖讬讱 讝"诇 讘驻专砖转 讬转专讜 注诇 驻住讜拽 讜职讻指诇 讛指注指诐 注址诇 诪职拽止诪讜止 讬指讘止讗 讛址讝侄旨讛 讘职砖指讈诇讜止诐 (砖诪讜转 讬讞, 讻讙) 注讬讬谉 砖诐.
讜讻谉 谞诪讬 讛讻讬 拽讗诪专 '讜址讛植诇止讗 讘旨职诪指拽讜止诐 砖讈侄讬旨值砖讈 诪执砖讈职驻旨指讟 讗值讬谉 砖讈指诇讜止诐' 讜讗讬讱 讗讜诪专 诪砖驻讟 砖诇讜诐? 讜讗诐 转讗诪专 讛讻讬 拽讗诪专 诪砖驻讟 砖讗讞专讬转讜 砖诇讜诐 注讜讚 拽砖讛 '讘旨职诪指拽讜止诐 砖讈侄讬旨值砖讈 砖讈指诇讜止诐 讗值讬谉 诪执砖讈职驻旨指讟' 讚讗讞专 砖拽讘诇讜 讛讚讬谉 讜注砖讜 砖诇讜诐 讗讬谉 注讜讚 诪砖驻讟 讜讗讬讱 讛讻转讜讘 谞拽讬讟 讗讞专 砖诇讜诐 诪诇转 砖讈执驻职讟讜旨? 讜诪砖谞讬 讗值讬讝侄讛讜旨 诪执砖讈职驻旨指讟 砖讈侄讬旨值砖讈 讘旨讜止 砖讈指诇讜止诐? 讝侄讛讜旨 讘旨执爪旨讜旨注址! 讜讛讻讬 拽讗诪专 拽专讗 '诪执砖讈职驻旨址讟 砖讈指诇讜止诐' 讝讛 讛讘爪讜注 讘讜 '砖讈执驻职讟讜旨 讘旨职砖讈址注植专值讬讻侄诐'.



讜职讻值谉 讘旨职讚指讜执讚 讛讜旨讗 讗讜止诪值专: "讜址讬职讛执讬 讚旨指讜执讚 注止砖讉侄讛 诪执砖讈职驻旨指讟 讜旨爪职讚指拽指讛", 讜址讛植诇止讗 讻旨指诇 诪指拽讜止诐 砖讈侄讬旨值砖讈 诪执砖讈职驻旨指讟 讗值讬谉 爪职讚指拽指讛, 讜旨爪职讚指拽指讛 讗值讬谉 诪执砖讈职驻旨指讟! (砖诪讜讗诇 讘' 讞, 讟讜). 拽砖讗 诇诪讛 诇讗 讛讘讬讗 诪拽专讗 诪诇讗 讘转讜专讛 讛讗诪讜专 讙讘讬 讗讘专讛诐 讗讘讬谞讜 注"讛 讚讻转讬讘 讘驻专砖转 讜讬专讗 (讘专讗砖讬转 讬讞, 讬讟) 诇职诪址注址谉 讗植砖侄讈专 讬职爪址讜侄旨讛 讗侄转 讘指旨谞指讬讜 讜职讗侄转 讘值旨讬转讜止 讗址讞植专指讬讜 讜职砖指讈诪职专讜旨 讚侄旨专侄讱职 讛殖' 诇址注植砖讉讜止转 爪职讚指拽指讛 讜旨诪执砖职讈驻指旨讟?
讜谞专讗讛 诇讬 讘住"讚 讚讛转诐 讛拽讚讬诐 爪讚拽讛 诇诪砖驻讟 讜讛讬讬谞讜 转讞讬诇讛 讬转讞讬诇 讘驻砖专讛 砖讛讬讗 爪讚拽讛 讜讗诐 诇讗 讬讻讜诇 诇讙诪讜专 讛讚讘专 讘驻砖专讛 讗讝 讬注砖讛 诪砖驻讟 讜讘讝讛 诇讬讻讗 拽讜砖讬讗 讻诇诇 讗讱 讛讘讬讗 拽专讗 讚讚讜讚 讛诪诇讱 注"讛 讚砖诐 拽讚讬诐 诪砖驻讟 诇爪讚拽讛 讜讗讬 讗驻砖专 诇驻专砖 讻谉 讚讗诐 注砖讛 诪砖驻讟 讗住讜专 诇注砖讜转 爪讚拽讛 砖讛讜讗 驻砖专讛 讜讻诪讜 砖讗诪专 专讘讬 砖诪注讜谉 讘谉 诪谞住讬讗 诇拽诪谉.
讜注讜讚 谞专讗讛 诇讬 讘住"讚 诇转专抓 讙讘讬 讗讘专讛诐 讗讘讬谞讜 注"讛 讻转讬讘 讬职爪址讜侄旨讛 讗侄转 讘指旨谞指讬讜 讜职讗侄转 讘值旨讬转讜止 讗址讞植专指讬讜 诇址注植砖讉讜止转 爪职讚指拽指讛 讜旨诪执砖职讈驻指旨讟 砖讛讜讗 诪诇诪讚 诇讗讞专讬诐 诇注砖讜转 讻谉, 讜讬砖 诇驻专砖 诪诇诪讚 诇讚讬讬谞讬诐 诇注砖讜转 诪砖驻讟 讚讜拽讗 讜诪诇诪讚 诇讗讞专讬诐 专讜注讬 讘拽专 讜讚讜诪讬讛谉 诇注砖讜转 驻砖专讛 讗讘诇 讛讚讬讬谞讬诐 讜讚讗讬 讗住讜专 诇讛诐 诇注砖讜转 驻砖专讛 讝讜 爪讚拽讛 讜讗诐 讻谉 诇讬讻讗 拽讜砖讬讗 讘讝讛, 诪讛 砖讗讬谉 讻谉 讘拽专讗 讚讚讜讚 砖讛讬讗 诪讚讘专 讘讚讜讚 讛诪诇讱 注"讛 注爪诪讜 砖注讜砖讛 诪砖驻讟 讜爪讚拽讛 砖驻讬专 诪拽砖讬 讜讛诇讗 讻诇 诪拽讜诐 砖讬砖 诪砖驻讟 讗讬谉 爪讚拽讛 讜讗讬讱 谞拽讬讟 转专转讬 讘讙讜祝 讗讞讚?
讜诪讛 砖讗诪专 (砖诪讜转 诇讘, 讛) '讜址讬址旨专职讗 讗址讛植专止谉' 讜职讗指诪址专 专址讘旨执讬 讗侄诇职注指讝指专: 专指讗指讛 讞讜旨专 砖讈侄讝旨指讘讜旨讞址 诇职驻指谞指讬讜, 谞专讗讛 诇讬 讚专讬砖 讜址讬址旨专职讗  [217] 砖注讜诇讛 诪住驻专 讞讜旨专 [214] 注诐 讻讜诇诇 讙' 讗讜转讬讜转.



拽址砖讈职讬指讗 诇值讬讛旨 诇职专址讘旨执讬: 讛址讗讬 '诇职讻指诇 注址诪旨讜止'? '诇指注植谞执讬旨执讬诐' 诪执讬讘旨指注执讬 诇值讬讛旨! (砖诪讜讗诇 讘 讞, 讟讜). 拽砖讗 诪讛 讬转专抓 转谞讗 拽诪讗 诇拽讜砖讬讗 讝讜? 讜谞专讗讛 诇讬 讻讬 讚讜讚 讛诪诇讱 注"讛 讘住讜讚 讛诇讘谞讛 讚诇讬转 诇讛 诪讙专诪讗 讻诇讜诐 讜诇讻讱 谞拽专讗 注谞讬 讜注诇 讻谉 拽专讬 诇注谞讬讬诐 '注址诪旨讜止' 砖讛诐 讘讞讬谞转讜 讗讜 '注执诪旨讜止' 讘讞讬专"拽 砖讛诐 讘诪拽讜诐 讗讞讚.



"讜职注执诪旨指讻侄诐 讘旨执讚职讘址专 诪旨执砖讈职驻旨指讟", 讗值讬谉 诇讜止 诇址讚旨址讬指谉 讗侄诇旨指讗 诪址讛 砖旨讈侄注值讬谞指讬讜 专讜止讗讜止转 (讚讘专讬 讛讬诪讬诐 讘' 讬讟, 讜). 谞专讗讛 诇讬 讘住"讚 讛讟注诐 讚讬讬讞住 讛讚讬谉 诇注讬谞讬诐 讻讬 讘讻讜讜谞讜转 砖诇 讛诪专讻讘讛 爪专讬讱 诇讻讜讬谉 注讬谉 讬诪讬谉 诪专讻讘讛 讗诇 讞诪砖讛 讛讜讬讜志转 [26脳5=130] 砖讛诐 诪住驻专 注讬谉  [130] 讜讻谉 讘注讬谉 砖诪讗诇 谞诪爪讗 砖谞讬讛诐 讛诐 拽诇拽诇 [260] 砖讗诐 讬专讗讛 讘注讬谞讬讜 专讗讬讛 讗诪讬转讬转 讗讬谞讜 诪拽诇拽诇 讛讚讬谉 讜讗诐 诇讗讜 讛专讬 讝讛 拽诇拽诇 讛讚讬谉. 讜讘讝讛 讬讜讘谉 (转讛诇讬诐 讻讛, 讟讜) 注值讬谞址讬 转指旨诪执讬讚 讗侄诇 讛殖' 砖讛讬讗 诪专讻讘讛 诇砖诐 讛讜讬志讛 '讻执旨讬 讛讜旨讗 讬讜止爪执讬讗 诪值专侄砖侄讈转 专址讙职诇指讬' 砖诇讗 讗讟注讛. 讜诪住驻专 砖谞讬 注讬谉 讬讞讚 注讜诇讛 注植诪指拽执讬诐 [260] 砖爪专讬讱 讛讚讬讬谉 诇砖讚讚 注诪拽讬诐 讘专讗讬讬转 注讬谞讬讜 诇讻讱 转诇讛 讛讚讬谉 讘注讬谞讬讜 讜讗诪专 讗值讬谉 诇讜止 诇址讚旨址讬指谉 讗侄诇旨指讗 诪址讛 砖旨讈侄注值讬谞指讬讜 专讜止讗讜止转.
讜讻转讬讘 讜职注执诪旨指讻侄诐 讘旨执讚职讘址专 诪旨执砖讈职驻旨指讟, 讛讜讗 讻讬 '诪旨执砖讈职驻旨指讟' [429] 注诐 讛讻讜诇诇 转"诇 讻诪谞讬谉 讛' 驻注诪讬诐 讗诇拽讬诐 [86脳5=430] 砖注讜诇讬诐 转"诇 讜诇讻谉 讻转讬讘 讜职谞执拽职专址讘 讘址旨注址诇 讛址讘址旨讬执转 讗侄诇 讛指讗直诇止拽执讬诐 (砖诪讜转 讻讘, 讝) 讛' 讗诇拽讬诐 专爪讜谞讜 诇讜诪专 讛' 驻注诪讬诐 讗诇拽讬诐 砖注讜诇讬诐 转"诇 讻诪谞讬谉 诪砖驻讟. 讜诇讻谉 讻转讬讘 (转讛诇讬诐 驻讘, 讗) 讘职旨拽侄专侄讘 讗直诇止拽执讬诐 讬执砖职讈驻止旨讟, (讚讘专讬诐 讗, 讬讝) 讻执旨讬 讛址诪执旨砖职讈驻指旨讟 诇值讗诇止讛执讬诐 讛讜旨讗. 讜诇讝讛 讗诪专 '讜职注执诪旨指讻侄诐 讘旨执讚职讘址专 诪旨执砖讈职驻旨指讟' 专爪讜谞讜 诇讜诪专 注诪讻诐 砖诐 讗诇拽讬诐 讛专诪讜讝 讘诪住驻专 诪砖驻讟.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪专讗 讜讛讗 专"讛 转诇诪讬讚讬讛 讚专讘. 注讬讬谉 砖讘转 讚祝 拽讻讞 注"讗 讜砖"谞:





注专讜讱 诇谞专

讘讙诪专讗 砖谞讗诪专 驻讜讟专 诪讬诐: 拽"拽 砖讛专讬 讝讛 讬砖 诇讚专讜砖 诪住讬驻讗 讚拽专讗 讚诇驻谞讬 讛转讙诇注 诇讞讜讚 讗讜 诪驻讜讟专 诪讬诐 诇讞讜讚 讜转专转讬 诇"诇 讜讻讘专 讛注讬专 讙诐 讛诪讛专砖"讗 注"讝. 讜诇注谞"讚 讬"诇 讚诇讻讱 谞拽讟 专"砖 讘谉 诪谞住讬讗 转专转讬 注讚 砖诇讗 转砖诪注 讚讘专讬讛诐 讗讜 诪砖转砖诪注 讚讘专讬讛诐 讻讜' 讜讛讬讛 讚讬 诇讜诪专 注讚 砖讗讬 讗讬谞讜 讬讜讚注 诇讛讬讻谉 讛讚讬谉 谞讜讟讛 讻讜'. 讗讘诇 讬"诇 讚专爪讛 诇驻专砖 讘讝讛 讛驻住讜拽 驻讜讟专 诪讬诐 讜讙讜' 讚专爪讛 诇讜诪专 讚诪谉 讛诪讜讘讞专 讛讜讗 讘专讗砖讬转 诪讚讜谉 讚讛讬讬谞讜 诪讬讚 讻砖讘讗讜 诇讚讬谉 转讛讬讛 驻讜讟专 诪讬诐 注"讬 驻砖专讛 讜讗诐 诇讗 注砖讬转 讻谉 讜注讻"驻 讬讛讬讛 讝讛 诇驻谞讬 讛转讙诇注 讛专讬讘 拽讜讚诐 砖转讚注 诇讛讬讻谉 讛讚讬谉 谞讜讟讛 讜讙诐 讗讬讚讱 讚专砖讛 讚专"讬 讘谉 诇拽讬砖 讚讚专砖 注诇 讛讚讬讬谉 砖讬讻讜诇 诇讜诪专 讗讬谞讬 谞讝拽拽 诇讻诐 讙"讻 讚专砖 诪驻讜讟专 诪讬诐 专讗砖讬转 诪讚讜谉 讚讛讬讬谞讜 讘转讞诇讛 拽讜讚诐 砖讛转讞讬诇 讛专讬讘 诪讬讚 讻砖讘讗讜 诇讚讬谉 转讜讻诇 诇讛讬讜转 驻讜讟专 诪讬诐 砖转驻讟讜专 注爪诪讱 诪谉 讛讚讬谉 讜讗诐 诇讗 注砖讬转 讻谉 讬讛讬讛 注讻"驻 诇驻谞讬 讛转讙诇注 讛专讬讘 讚讛讬讬谞讜 拽讜讚诐 砖转讚注 诇讛讬讻谉 讛讚讬谉 谞讜讟讛 讚讗讞"讻 诇讗 转讜讻诇 诇讜诪专 讻谉 讚讻转讬讘 诇讗 转讙讜专讜 诪驻谞讬 讗讬砖 讜诇讻谉 谞拽讟 讙诐 讛讱 转谞讗 转专转讬 注讚 砖诇讗 转砖诪注 讚讘专讬讛诐 讗讜 诪砖转砖诪注 讚讘专讬讛诐 讜讗讬 讗转讛 讬讜讚注 讻讜' 讜讘讝讛 诪转讜专抓 诪讛 砖讛拽砖讛 讘转讜专转 讞讬讬诐 讛讬讗讱 诪砖诪注 诪诇讗 转讙讜专讜 讚讜拽讗 拽讜讚诐 砖转讚注 诇讛讬讻谉 讛讚讬谉 谞讜讟讛 讚讝讛 诇讗 诪诇讗 转讙讜专讜 讬诇讬祝 讗诇讗 诪拽专讗 讚驻讜讟专 诪讬诐:



讝讻讜转 诇注谞讬 讜讞讜讘讛 诇注砖讬专: 讜讚讗讬 讙诐 讘专讜讗讛 讞讜讘讛 诇注谞讬 讜讝讻讜转 诇注砖讬专 诇讗 讬砖转讜拽 讜讛讗 讚谞拽讟 讝讻讜转 诇注谞讬 诪砖讜诐 讚专爪讛 诇讚专讜砖 拽专讗 讚诇讗 转讙讜专讜 讚注"讻 诇讗 讻转讬讘 讗诇讗 讘讛讗 讚专讜讗讛 讞讜讘 诇注砖讬专 砖诇讗 讬转讬专讗 诪驻谞讬 讛注砖讬专 讗讘诇 讘专讜讗讛 讞讜讘 诇注谞讬 诇讗 爪专讬讱 讛讻转讜讘 诇讛讝讛讬专 讚诪驻谞讬 讛注谞讬 讘诇讗讜 讛讻讬 诇讗 讬转讬讬专讗:



讘转讜住驻转 讚"讛 谞讙诪专: 诇注谞"讚 讬"诇 注驻"讬 诪讛 砖讻转讘讜 讛转讜住' 讘"拽 (讚祝 住"讟) 讚"讛 讞讬讬讘 讚讘讗诪讬专讛 讗讬砖 驻诇讜谞讬 讗转讛 讞讬讬讘 注讚讬讬谉 讗讬谞讜 讞讬讬讘 诇砖诇诐 注讚 砖讬讗诪专讜 诇讜 讘"讚 爪讗 讜转谉 诇讜 讜诇讻谉 讗讻转讬 砖讬讬讱 驻砖专讛 讚诪转讬专讗 讛讝讜讻讛 砖诪讗 诇讗 讬讗诪专讜 诇讜 讛讘"讚 转谉 诇讜:





诪专讗讬转 讛注讬谉

讛讗讬 诇讻诇 注诪讜 诇注谞讬讬诐 诪讘注讬 诇讬讛 讗诇讗 讗注驻"讬 砖诇讗 砖讬诇诐 诪转讜讱 讘讬转讜 讝讛讜 诪砖驻讟 爪讚拽讛 讜讻讜'. 讬砖 诇讛专讙讬砖 讚讝讛 砖讗诪专讜 讗注驻"讬 砖诇讗 砖讬诇诐 诪转讜讱 讘讬转讜 讬转专 讜讛讜诇"诇 诇注谞讬讬诐 诪讬讘注讬 诇讬讛 讗诇讗 讝讛讜 诪砖驻讟 讜爪讚拽讛 诪砖驻讟 诇讝讛 砖讛讞讝讬专 诇讜 诪诪讜谞讜 讜爪讚拽讛 诇讝讛 砖讛讜爪讬讗 讙讝诇讛 诪转讞转 讬讚讜. 讜转讜 讚讗诐 讚讜讚 讛注"讛 讛讬讛 讚谉 讗转 讛讚讬谉 讻讻诇 讚讬讬谉 讘注诇诪讗 诪讗讬 专讘讜转讬讛. 讜讗驻砖专 讚专讘讬 诇讗 注拽专 讛讚专砖讗 讚诇注讬诇 讚讗诐 讛讬讛 注谞讬 诪砖诇诐 诪转讜讱 讘讬转讜 讚讜讚讗讬 专讘讬 讚讗转讬 诪讚讜讚 诪讛驻讱 讘讝讻讜转讬讛 讻讚讗诪专讬谞谉 讘注诇诪讗. 讗讱 讻讜谞转讜 诇讬砖讘 诪"砖 诇讻诇 注诪讜 讚谞拽讟 诇讻诇 注诪讜 讚讗注"讙 讚诇讗 砖诇诐 诪转讜讱 讘讬转讜 讻砖诇讗 讛讬讛 注谞讬 拽专讬 讘讬讛 砖讛讬讛 注讜砖讛 诪砖驻讟 讜爪讚拽讛 砖讛讜爪讬讗 讙讝诇讛 诪转讞转 讬讚讜 讜诪砖讜"讛 拽讗诪专 讗注驻"讬 砖诇讗 砖诇诐 诇讜诪专 讚讜讚讗讬 讛专讘讜转讗 讛讜讗 砖讛讬讛 诪砖诇诐 讗诐 讛讜讗 注谞讬 讗讱 谞拽讟 诇讻诇 注诪讜 讚诇讻讬 转讚讜拽 讙诐 讘讚讬谉 驻砖讜讟 砖讛讬讜 注砖讬专讬诐 拽专讬 讘讬讛 注讜砖讛 诪砖驻讟 讜爪讚拽讛. 讜讗驻砖专 讚讚讜讚 讛诪诇讚 注"讛 讛讬讛 诪讻讜讬谉 诇讬讞讚 讛讚讜讚讬诐 注讜砖讛 诪转拽谉 诪砖驻讟 转"转 讜爪讚拽讛 诪' 讜讛讬讛 诪讻讜讬谉 讘砖诐 讻诇 讬砖专讗诇 讜讝"砖 诇讻诇 注诪讜 讜讚讜"拽:





驻转讞 注讬谞讬诐

讜讛诇讗 讘诪拽讜诐 砖讬砖 诪砖驻讟 讗讬谉 砖诇讜诐 讜讻讜' 讗讬讝讛讜 诪砖驻讟 砖讬砖 讘讜 砖诇讜诐 讝讜 驻砖专讛. 砖诪注转讬 诪拽砖讬诐 讚讛专讬 讗诪专讜 诇拽诪谉 讚祝 讝' 讛讗讬 诪讗谉 讚砖拽诇讬 诇讬讛 讙诇讬诪讗 讘讘讬 讚讬谞讗 诇讬讝诪专 讜诇讬讝讬诇 讜讬诇讬祝 诇讛 诪拽专讗 讚讻转讬讘 讻诇 讛注诐 讛讝讛 注诇 诪拽讜诪讜 讬讘讗 讘砖诇讜诐 讜驻讬专砖"讬 讘讬谉 讛讝讻讗讬 讘讬谉 讛讞讬讬讘 注"砖 讛专讬 讚讘诪砖驻讟 讙诪讜专 讬砖 砖诇讜诐 讜讗讬讱 拽讗诪专 讛讻讗 讚讘诪砖驻讟 讗讬谉 砖诇讜诐 注讻"讚. 讜讻谉 拽"拽 诪讗讜转讛 砖讗诪专讜 驻"拽 讚讘专讻讜转 讚讬谞讗 砖诇诪讗 讘注诇诪讗. 讜谞专讗讛 讚讛讻讗 讚讬讬拽 讚讗讬 拽专讗 诇讗 讗讬讬专讬 讗诇讗 讘诪砖驻讟 讙诪讜专 诇讗 诇讻转讜讘 砖诇讜诐 讚讻砖讗讜诪专 诪砖驻讟 讬讚注讬谞谉 讚讚讬谞讗 砖诇诪讗 讘注诇诪讗 讜讝讛 谞讜讚注 讚注"讬 讛讚讬谉 讬砖 砖诇讜诐. 讜讛砖转讗 讚讻转讬讘 诪砖驻讟 砖诇讜诐 诪砖诪注 讚讛讜讗 讚讘专 讛谞讜住祝 注诇 讛诪砖驻讟 讚注诇诪讗 讚讛讜讬 砖诇讜诐 注讜讚 讬讜住讬祝 砖诇讜诐 转讜住驻转 讗砖诇诪讗 讚注诇诪讗 讛谞诪砖讱 诪谉 讛讚讬谉 讻讬 讛讚讬讬谉 砖诇讜诐 讬注砖讛 讘转讜讱 谞转讬讘讜转 诪砖驻讟 谞讜住祝 注诇 讛讚讬谉 讚讗讻诇讛讜 拽讗诪专 砖驻讟讜 讘砖注专讬讻诐 讜讗讛讗 拽砖讬讗 诇讬讛 讚讗诐 讚讘专 谞讜住祝 讜诇讗 讘诪砖驻讟 讗"讻 讗驻住讚转谉 诇讚讬谞讗 讚讻砖讬砖 诪砖驻讟 讗讬谉 砖诇讜诐 讻诇讜诪专 讛讗讬 砖诇讜诐 讛谞讜住祝 讜诇讻谉 讚专砖 诇讬讛 讘驻砖专讛 讚讛讜讗 砖诇讜诐 讜拽讗诪专 诪砖驻讟 讚讛驻砖专讛 转讛讬讛 拽专讜讘讛 诇讚讬谉. 讜讗讞专 讝诪谉 专讘 专讗讬转讬 诇讛专讘 讬驻讛 诪专讗讛 讚注诪讚 讘讝讛 讘诪讗诪专 讛讬专讜砖诇诪讬 讘驻专拽讬谉 讜讛讗专讬讱 讘讝讛 注"砖:





砖注专讬 转讜专转 讘讘诇

(讜 讘) 讜讻诇 讛诪讘专讱 讗转 讬讛讜讚讛 讛"讝 诪谞讗抓 讜注"讝 谞讗诪专 讜讻讜'.鈥斪犠ㄗ愖� 讚诪讘专讱 讝讛 讗讬谞讜 讗诇讗 讻讬谞讜讬 (讻诪讜 "注讚 砖讬讘专讱 砖诐 讘砖诐", 诇拽诪谉 谞讜 讗), 讜讛诪讻讜讜谉; 讜讻诇 讛诪拽诇诇 讗转 讬讛讜讚讛, 讚住讘专 砖讬讛讜讚讛 诇砖诐 砖诪讬诐 谞转讻讜讜谉 砖讛讬讛 讬专讗 砖诪讗 讬诪讜转 讘讘讜专 讗讜 砖诪讗 讬讛专讙讜 讗讜转讜 讗讞讬讜.

